title: Germaine Mason

text: Mason sai Yhdistyneen kuningaskunnan edustusoikeuden 8. maaliskuuta 2006. Myöhemmin samana vuonna hän hyppäsi Euroopan cupin superliigassa kolmanneksi, mutta karsiutui Göteborgin EM-kisoissa. Seuraavana vuonna hän karsiutui Osakan MM-kisoissa ja sijoittui neljänneksi.


title: Germaine Mason

text: Pekingissä 2008 Mason voitti yllätyshopeaa sivuttaen omaa ennätyskorkeuttaan. Hänen taakseen jäivät kilpailussa Jaroslav Rybakov ja hallitseva olympiavoittaja Stefan Holm.


title: Germaine Mason

text: Mason kuoli 20. huhtikuuta 2017 liikenneonnettomuudessa Kingstonissa Jamaikalla.


title: SdKfz 10

text:
SdKfz 10 oli saksalainen puolitelavaunu toisessa maailmansodassa. Se pystyi kuljettamaan kahdeksan sotilasta sekä panssaritorjuntatykkejä. Noin 17 000 valmistettiin vuosina 1937–1944. Muoto kehittyi myöhemmin
SdKfz 250:ksi.


title: SdKfz 10

text: Demag alkoi suunnitella ajoneuvoa vuonna 1932. Ensimmäinen prototyyppi valmistui vuonna 1934. Laajempi tuotanto alkoi vuonna 1937 ja jatkui vuodelle 1944.


title: Meeri Saari

text: Meeri Anna-Liisa Saari (16. syyskuuta 1925 Urjala – 1. lokakuuta 2018 Urjala) oli suomalainen kuulantyöntäjä ja kiekonheittäjä. Hän saavutti yhteensä yhdeksän suomenmestaruutta, joista kahdeksan kuulantyönnössä ja yhden kiekonheitossa.


title: Meeri Saari

text: Saaren ennätykset olivat kuulantyönnössä 13,02 m ja kiekonheitossa 39,11 m vuodelta 1952. Saaren ennätystulos kuulantyönnössä syntyi Helsingin kesäolympialaisissa, jossa hänen saavuttamansa kahdeksas sija on paras suomalaisen naiskuulantyöntäjän sijoitus olympiakisoissa. Hän paransi kuulantyönnön Suomen-ennätystä kolme kertaa: 12,08 m 5.8.1948 Tampereella, 12,93 m 16.9.1951 Forssassa sekä 13,02 m 26.7.1952 Helsingissä. Viimeksi mainittu kesti ennätyksenä lähes kuusi vuotta. Hänen edustamansa seura oli Urjalan Taimi.


title: Inkeri Lehtonen

text: Leena Ulla Inkeri Lehtonen (o.s. Talvitie, 4. heinäkuuta 1937 Lapua – 20. joulukuuta 2002) oli suomalainen kiekonheittäjä, kuulantyöntäjä ja koripalloilija.


title: Inkeri Lehtonen

text: Lehtonen saavutti yleisurheilussa kymmenen suomenmestaruutta, joista kuusi kiekonheitossa ja neljä kuulantyönnössä. Lisäksi hän voitti Pohjoismaitten mestaruuden kiekonheitossa vuonna 1961. Hän osallistui 16 maaotteluun, joista useimmissa hän oli joukkueen kapteeni. Lehtosen ennätykset ovat kuulantyönnössä 13,14 m (1960) ja kiekonheitossa 48,75 m (1963). Hän edusti seuratasolla Lapuan Virkiää.


title: Inkeri Lehtonen

text: Koripalloilijana Lehtonen voitti Pohjoismaiden mestaruuden vuonna 1967 ja Suomen mestaruuden vuonna 1971. Hän oli naisten SM-sarjan paras korintekijä vuonna 1968. Koripallossa hän edusti Hongikon Nuorisoseuran Urheilijoita.


title: Inkeri Lehtonen

text: Siviilityönään Lehtonen toimi Viitaniemen koulun liikunnanopettajana Jyväskylässä.


title: Mauthausen-Gusen

text: Mauthausen (vuoden 1940 kesästä lähtien Mauthausen-Gusen) oli natsi-Saksan keskitysleiri, joka kasvoi suureksi leiriryhmäksi. Se rakennettiin Ylä-Itävaltaan Mauthausenin ja Gusenin kylien ympärille, noin 20 kilometriä Linzin kaupungista itään.


title: Mauthausen-Gusen

text: Alun perin alueella sijainneesta yksittäisestä leiristä Mauthausen laajeni ajan mittaan yhdeksi Saksan hallinnoiman Euroopan suurimmista työleirikomplekseista. Mauthausenissa ja Gusenin lähistöllä sijainnutta neljää pääleiriä lukuun ottamatta eri puolille Itävaltaa ja Saksan eteläosia sijoitetut yli 50 alaleiriä käyttivät vankeja orjatyövoimana. Alaleirejä sijaitsi muun muassa Ebenseen, Melkin ja Amstettenin kaupungeissa. Lukuisat KZ Mauthausenin alaisuudessa toimineet leirit sisälsivät kivilouhoksia, ase- ja ammustehtaita, kaivoksia sekä Me 262 -suihkuhävittäjien kokoonpanotehtaita.


title: Mauthausen-Gusen

text:
Läheltä St Georgen an der Gusenin kaupunkia on löydetty maanalainen tehdaskompleksi, jossa epäillään natsivallan aikana tehdyn muun muassa ydinaseen kehittämistyötä. Rakennelmien löytämiseen johtivat itävaltalaisen dokumentaristin Andreas Sulzerin tekemät asiakirjalöydöt. Huolellisesti kätketyt rakennelmat jäivät alueen miehittäneiltä Neuvostoliiton armeijan yksiköiltä löytämättä.
Tammikuussa 1945 Mauthausenin keskustoimistosta johdetuissa leireissä oli arviolta 85 000 vankia. Kuolleiden tarkkaa määrää ei tiedetä, mutta useimpien lähteiden mukaan se olisi ollut koko leiriryhmän osalta välillä 122 766 – 320 000. Leirit muodostivat yhden ensimmäisistä massiivisista keskitysleirikomplekseista natsi-Saksassa ja olivat viimeisiä, jotka länsiliittoutuneet tai Neuvostoliitto valtasivat. Kaksi pääleiriä, Mauthausen ja Gusen I, olivat myös ainoat leirit koko Euroopassa, jotka kuuluivat ”luokkaan III”, mikä merkitsi niiden olleen ”Valtakunnan parantumattomille poliittisille vastustajille” suunnatuista leireistä ankarimmiksi tarkoitettuja. Toisin kuin monissa muissa keskitysleireissä, joissa oli kaikenlaisia vankeja, Mauthausenia käytettiin pääasiassa toisen maailmansodan aikana Saksan hallintaan joutuneiden maiden älymystöön ja yläluokkiin kuuluneiden koulutettujen ihmisten tappamiseen kovalla työnteolla.


title: Mauthausen-Gusen

text: Kreikkalainen säveltäjä Mikis Theodorakis sävelsi Mauthausenista kertovan neliosaisen Mauthausen-sarjan (Mauthausen Cantata). Theodorakiksen ystävä Iakovos Kambanellis oli vankina Mauthausenissa ja kirjoitti kokemuksistaan neljä runoa, jotka Theodorakis sävelsi. Theodorakis omisti sävellyksensä kaikille fasismista kärsineille ja sitä vastaan taistelleille.


title: Mauthausen-Gusen

text: Mauthausen-sarjan alkuperäisinä esittäjinä toimivat Maria Farantouri (kreikaksi), Elinoar Moav Veniadi (hepreaksi), Gisela May (saksaksi) ja Nadia Weinberg (englanniksi).


title: Falstadin keskitysleiri

text: Falstadin keskitysleiri oli vankileiri Levangerissa, Norjassa. Leiriä käytettiin pääasiassa natsien valloittamilta alueilta tulleiden poliittisten vankien sijoituspaikkana. Se rakennettiin alun perin valtion sisäoppilaitokseksi vuonna 1921, mutta SS otti laitoksen käyttöönsä elokuussa 1941 ja nimesi sen SS-Strafgefangenenlager Falstadiksi. Leiri vapautettiin toukokuussa 1945, minkä jälkeen norjalaiset viranomaiset käyttivät sitä vankilana ja työleirinä maanpetoksesta syytetyille tai tuomituille. Nykyään se toimii museona sekä ihmisoikeuksiin ja mielipidevankeihin keskittyneenä tutkimuskeskuksena.


title: Falstadin keskitysleiri

text: Gestapo käytti leiriä pääasiassa Saksan valtaamilta alueilta tulleiden poliittisten vankien säilytyspaikkana. Falstadissa oli vankeja 13 eri kansallisuudesta. Useimmat heistä tulivat Norjasta, Neuvostoliitosta, Jugoslaviasta, Tanskasta ja Puolasta. Harva kuitenkin ehti viettää kovin pitkää aikaa Falstadissa, sillä suurin osa vangeista lähetettiin nopeasti Saksassa tai Puolassa sijainneisiin leireihin tai Norjan merkittävimpään keskitysleiriin, Griniin.


title: Falstadin keskitysleiri

text: Falstadia käytettiin myös kauttakulkuleirinä norjalaisten juutalaisten siirtämiseksi Auschwitziin. Leirin ominaispiirre oli kova ja lähes tarpeeton pakkotyö. Vankien halventaminen ja herjaaminen oli yleistä varsinkin SS-Hauptscharführer Gogolin ja Hans Lambrechtin hallintokaudella. Lambrecht oli vanginvartija, joka tunnettiin vankien keskuudessa susiin viittaavalla nimityksellä "Gråbein" ().


title: Falstadin keskitysleiri

text: 6. lokakuuta 1942 natsivirkailijat julistivat joillekin Keski-Norjan alueille poikkeustilan, ja ainakin 170 ei-norjalaista vankia sekä 34 norjalaista poliittista vankia teloitettiin Falstadin ulkopuolella sijainneessa metsässä. Helmikuussa 2007 olivat edellään meneillään yritykset löytää, kaivaa esiin, tunnistaa ja haudata uhrit, joita oli ainakin 202.


title: Emergency

text: Emergency voi tarkoittaa seuraavia asioita:


title: Kaarle VII (keisari)

text: Kaarle VII Albrekt (1697–1745) oli Baijerin vaaliruhtinas vuodesta 1726 ja Pyhän saksalais-roomalaisen keisarikunnan keisari vuodesta 1742 kuolemaansa saakka. Hänen isänsä oli Baijerin vaaliruhtinas Maksimilian II Emanuel.


title: Kaarle VII (keisari)

text: Edellinen keisari Kaarle VI oli säätänyt pragmaattisen sanktion taatakseen tyttärensä Maria Teresian kruununperimyksen. Kaarle Albrekt oli keisari Joosef I:n vävy ja vaati Habsburgien maita itselleen Kaarle VI:n kuoltua. Hän liittoutui Ranskan ja Espanjan kanssa Itävaltaa vastaan ja aloitti näin Itävallan kruununperimyssodan. Kaarle Albrekt aikoi hyökätä Wieniin, mutta ranskalaiset liittolaiset valloittivatkin Böömin, ja niin hänet kruunattiin ensin Böömin kuninkaaksi, kuukautta myöhemmin Roomalaisten kuninkaaksi ja helmikuussa 1742 Pyhän saksalais-roomalaisen keisarikunnan keisariksi vaaliruhtinaiden äänestyksen jälkeen.


title: Kaarle VII (keisari)

text: Pian kruunauksen jälkeen itävaltalaiset valtasivat jälleen tärkeitä osia Kaarlen maista, ja sota jatkui. Hän valtasi Münchenin takaisin lokakuussa 1744 ja palasi kaupunkiin kihdin ja sotaväsymyksen runtelemana. Kolme kuukautta myöhemmin hän kuoli.


title: Kaarle VII (keisari)

text: Kaarle Albrektin kuoltua Maria Teresia sai miehensä Frans I:n kruunatuksi Pyhän saksalais-roomalaisen keisarikunnan keisariksi ja alkoi nimittää itseään ”Rooman keisarinnaksi”, vaikkei häntä koskaan sellaiseksi kruunattu. Baijerin vaaliruhtinaaksi tuli Kaarle Albrektin poika Maksimilian III Joosef, joka teki rauhan Maria Teresian kanssa ja luopui vaatimuksista Habsburgien maihin tai keisariuteen.


title: Dehiwala-Mount Lavinia

text: Dehiwala-Mount Lavinia on hallinnollisesti muodostettu kaupunki Sri Lankan pääkaupunki Colombon eteläisellä esikaupunkialueella. Sen keskuksia ovat Dehiwalan teollisuus- ja kauppakeskus ja Mount Lavinian keskiluokkainen asuma-alue rannikolla. Vuonna 2001 Dehiwala-Mount Lavinian alueella asui 210 546 asukasta.


title: Kullervo Koivisto

text: Kullervo Koivisto (oik. Heikki Mattinen) on suomalainen pornoelokuvien tuottaja ja kuvaaja.


title: Kullervo Koivisto

text: Kullervo Koivisto aloitti uransa 1980-luvulla Kalle-, Jallu-, Ratto-, Erotica-, ErotiCats jne. -pornolehtien valokuvaajana. Taiteilijanimi Kullervo Koivisto kehittyi myöhemmin, kun Jallun toimitussihteeri halusi ettei samanniminen henkilö esiintyisi kaikissa pornolehdissä. Koivisto haki elantonsa myös pornon ulkopuolelta. Hän teki kuvaustöitä myös muille Lehtimiehet-konsernin lehdille, kuten Hymylle ja Nykypostille.


title: Kullervo Koivisto

text: Kullervo Koivisto päätti uransa pornokuvaajana vuonna 2011 Brande Arts -galleriassa järjestettyyn "Oman elämänsä stuntti" -näyttelyyn. Valokuvanäyttelyyn Koivisto oli valinnut kuvia, joilla oli oma tarinansa. Kuvat eivät sisältäneet kovaa pornoa. Näyttelyn harvinaisuuksiin kuuluivat muun muassa ensimmäinen mallikuva Angelika Kalliosta, kuvia ex-missi Tarja Smurasta ja Marika Hakalasta, sekä kuva Lilli Suomalaisesta alastonmallina. Näyttelyssä oli esillä myös Rasputin-elokuvan kuvauksista otettuja kuvia ja Penthousessa 1980-luvulla maailmalle levinneitä kuvia, joissa Xena-tyyppinen nainen poseeraa niukassa taisteluasussa jäällä Laajasalon edustalla. Näyttelyn päätteeksi taiteiden yönä huutokaupattiin esillä olleiden töiden vedokset. Huutokaupan meklarina toimi Kauko Röyhkä, ja siitä saaduilla rahoilla lahjoitettiin maalaus- ja piirustustarvikkeita helsinkiläisille päiväkodeille.


title: De Beers

text: De Beers on englantilaisen liikemiehen Cecil Rhodesin perustama kansainvälinen konserni, joka keskittyy timanttien etsimiseen, kaivamiseen ja kauppaan. Emoyritys on perustettu 1888. Nykyisin konserni toimii yli 20 maassa viidellä mantereella, ja sillä on lähes 22 000 työntekijää. Konsernin 15 kaivoksesta tulee noin 40 prosenttia maailman raakatimanteista. Kaivokset sijaitsevat Botswanassa, Namibiassa, Etelä-Afrikassa ja Tansaniassa.


title: De Beers

text: De Beers aloitti toimintansa leimallisesti valkoisten siirtomaaisäntien yrityksenä. Vuonna 2005 se myi 25 %:n osuuden Etelä-Afrikan kaivoksia hallinnoivasta yrityksestään De Beers Consolidated Minesisistä (DBCM) Ponhalo-yhtymälle. Ponhalossa on mukana tahoja eri osista eteläafrikkalaista yhteiskuntaa: kaivosten työntekijöitä, ammattiliittoja ja liikemiehiä.


title: Carl’s Jr.

text: Carl’s Jr. on yhdysvaltalainen pikaruokaravintolaketju. Sen perusti nuori liikemies Carl Karcher toisen maailmansodan aikana vuonna 1941 Los Angelesissa. Carl’s Jr. on CKE Restaurantsin omistama tytäryhtiö. Carl’s Jr:lla on yli 3 150 ravintolaa 23 maassa. Hardee’s on sen sisarketju. Carl’s Jr:lla on toimipisteitä useissa Yhdysvaltain osavaltioissa kuin myös muutamissa vieraissa maissa.


title: Carl’s Jr.

text: Kauppalehti uutisoi syyskuussa 2011 Carl’s Jr:n suunnittelevan toimintansa laajentamista Pohjoismaihin.


title: Carl Karcher

text: Carl Nicholas Karcher (16. tammikuuta 1917 – 11. tammikuuta 2008) oli yhdysvaltalainen liikemies. Hän perusti CKE Restaurantsin omistaman pikaruokaravintolaketju Carl’s Jr:n Anaheimissa, Kaliforniassa toisen maailmansodan aikana.


title: Carl Karcher

text: Karcher meni naimisiin Margaret Magdalen Heinz Karcherin kanssa vuonna 1939. Hän kuoli Parkinsonin taudista kärsittyään hieman ennen kuin olisi täyttänyt 91 vuotta.


title: Havaijinviherkiipijät

text: Havaijinviherkiipijät ("Paroreomyza") on peippojen heimoon kuuluva varpuslintusuku.


title: Havaijinviherkiipijät

text: Havaijinviherkiipijät esiintyvät ainoastaan Havaijilla. Niiden elinaluetta ovat lähinnä kosteat metsät. Molokainkiipijä on kuollut sukupuuttoon ja oahunkiipijä on äärimmäisen uhanalainen. Myös mauinkiipijä on uhanalainen elinympäristön tuhoutumisen takia.


title: Havaijinviherkiipijät

text: Havaijinviherkiipijät ovat pieniä, kapeanokkaisia varpuslintuja, jotka muistuttavat enemmän kerttuja kuin peippoja.


title: Kansakunnan tila -puhe

text: Kansakunnan tila tai vaihtoehtoisesti Liittovaltion tila -puhe () on Yhdysvaltain presidentin yleensä jokaisen vuoden tammikuussa pitämä puhe, jonka tehtävänä on antaa kongressille käsitys Yhdysvaltain liittovaltion sen hetkisestä tilasta ja esitellä kongressille presidentin hyvänä pitämiä kehitysehdotuksia. Puhetta voi verrata Suomen presidentin uudenvuodenpuheeseen. Kansakunnan tila -puhe pidetään perustuslain II artiklan 3. kohdan mukaisesti. Presidentin edellytetään siinä ”aika ajoin antavan kongressille tietoa liittovaltion tilasta sekä suosittelevan heidän (kongressiedustajien) harkittavakseen toimenpiteitä, jotka tämä arvioi tarpeellisiksi ja sopiviksi”.


title: Kansakunnan tila -puhe

text: Kansakunnan tila -puhe, kuten monet muutkin Yhdysvaltojen hallinnon kaavat, on tehty brittiläisen esikuvan mukaisesti. Britanniassa hallitsija pitää parlamentin avajaisissa puheen, jossa hän esittää hallituksensa tavoitteet tulevalle vuodelle.


title: Kansakunnan tila -puhe

text: George Washington piti ensimmäisen Kansakunnan tila -puheen 8. tammikuuta 1790 New Yorkissa, Yhdysvaltain silloisessa pääkaupungissa. Thomas Jefferson lopetti puheiden pitämisen henkilökohtaisesti, pitäen sitä liian monarkkimaisena, ja lähetti sitä vastoin kirjoitetun puheen, jonka virkailija luki kongressille. Tapa jatkui täten vuoteen 1913, jolloin Woodrow Wilson palautti Washingtonin tavan pitää puhe henkilökohtaisesti. Wilsonin päätös herätti jonkin verran vastarintaa kongressiedustajien keskuudessa, mutta henkilökohtainen puhe on nyttemmin muodostunut taas säännöksi. Jotkut presidentit ovat nykyaikanakin silti käyttäneet kirjoitettuja Kansakunnan tila -puheita, esimerkiksi Jimmy Carter.Presidentti ei voi saapua edustajainhuoneeseen ilman lupaa. Edustajat kutsuvat presidentin erikseen vierailulle jokaista Kansakunnan tila -puhetta varten. Presidentin saapumisen edustajainhuoneeseen kuuluttaa vartiopäällikkö sanoin ”Herra/Rouva puhemies, Yhdysvaltojen presidentti!” Tavan mukaan seuraavat suosionosoitukset presidentille. Myös oppositio osoittaa suosiota, sillä aplodit on osoitettu presidentti-instituutiolle, eikä nykyisen presidentin politiikalle.


title: Kansakunnan tila -puhe

text: Tavan mukaan presidentti ojentaa puheen tekstin varapresidentille ja edustajainhuoneen puhemiehelle, jotka istuvat presidentin takana ja tämän yläpuolella puheen pitämisen ajan. Eturivissä puhetta kuuntelevat aselajien päälliköt, korkeimman oikeuden tuomarit sekä ministerit kuitenkin niin, että yksi ministeri on poissa, jotta mahdollisessa katastrofitilanteessa voitaisiin taata hallinnon jatkuvuus. Syyskuun 11. päivän terrori-iskujen jälkeen myös joukko kongressiedustajia on poissa kongressista puheen aikana. He seuraavat puhetta televisiosta.


title: Kansakunnan tila -puhe

text: Presidentin esittelee kongressille edustajainhuoneen puhemies, minkä jälkeen presidentti pitää puheensa podiumista. Kongressin suosionosoitukset sisältävät tavallisesti poliittisia viestejä, presidentin oman puolueen edustajien ollessa yleensä innokkaimpia. Joskus on nähty myös ironialla väritettyjä suosionosoituksia, kuten silloin kun demokraattisen puolueen edustajat osoittivat voimakkaasti suosiotaan presidentti George W. Bushin lausahdukselle ”kongressi ei toiminut viime vuonna ehdotukseni mukaisesti sosiaaliturvan pelastamiseksi”. Demokraatit olivat vastustaneet Bushin muutoksia sosiaaliturvaan.


title: Kansakunnan tila -puhe

text: Puheen aikana presidentti esittelee hallintonsa saavutuksia kuluneen vuoden aikana sekä suunniteltuja linjauksia tulevalle vuodelle. Ronald Reagan aloitti tavan mainita puheessa tavallisia amerikkalaisia, jotka ovat kuluneen vuoden aikana tehneet jonkin merkittävän palveluksen maalleen tai muille ihmisille.


title: Tommy Hellsten

text: Tommy Mauritz Hellsten (s. 23. syyskuuta 1951 Loviisa) on suomalainen teologi, terapeutti, kouluttaja ja kirjailija, joka on kirjoittanut useita elämäntaidollisia teoksia, joiden materiaalina hän käyttää omaa ja potilaidensa elämää.


title: Tommy Hellsten

text: Hellstenin tunnetuimmat teokset ovat "Virtahepo olohuoneessa" (1991), "Ihminen tavattavissa" (1996) ja "Saat sen mistä luovut" (2000), joka on ilmestynyt myös Ruotsissa, Norjassa, Tanskassa, Yhdysvalloissa ja Kanadassa.


title: Tommy Hellsten

text: Hellsten asuu Sipoon Gesterbyssä. Hänellä on terapiaa ja koulutusta tarjoava yritys, jossa toimii myös Hellstenin poika. Hellstenin vaimo Carita Hellsten kuoli kesällä 2017. Hellsten on eronnut ensimmäisestä vaimostaan, jonka kanssa hänellä kolme yhteistä lasta. Avioeroaan hän on kuvannut teoksessa "Miesmatka".


title: Tommy Hellsten

text: Vuonna 1996 Hellsten oli ehdolla eurovaaleissa nuorsuomalaisten sitoutumattomana ehdokkaana. Hän sai 2 234 ääntä eikä tullut valituksi.


title: Tommy Hellsten

text: Hellsten on herättänyt huomiota seksuaalivähemmistövastaisiksi tulkituilla kirjoituksillaan. Seta nimitti Hellstenin vuotuisen antipalkinnon saajaksi vuonna 2005.


title: Atte Mustonen

text: Atte Mustonen (s. 16. syyskuuta 1988 Heinola) on suomalainen autourheilija. Hän kilpaili Eurocup Formula Renault sarjassa kaudet 2005–2006. Hän ajoi myös Formula Renault NEC sarjassa kaudella 2006 sijoittuen sarjan 11:nneksi. Vuosina 2007–2008 Atte Mustonen ajoi Britannian Formula 3 -sarjassa Räikkönen Robertson Racing -tallissa, joka oli Kimi Räikkösen ja hänen managerinsa Steve Robertsonin omistama. Sarjassa hän ajoi championship-luokassa. Kauden 2007 päätteksi hän sijoittui loppupisteissä sijalle seitsemän, kaudella 2008 hän sijoittui lopputuloksissa sijalle kahdeksan 138 pisteellä jääden voittaja Jaime Alguersuarille 103 pistettä. Vuonna 2009 Mustonen ajoi muutaman kilpailun Formula 3 Euroseries-sarjassa saavuttaen neljä pistettä.


title: Atte Mustonen

text: Atte Mustonen ajoi Kartingia SM ja kansainvälisellä tasolla vuosina 2001–2004 ICA Junior, ICA ja Formula A luokissa. Kansainvälistä uraa ennen ehti hän ajaa luokissa Raket ja Mini.


title: Atte Mustonen

text: Kaudella 2001 Junior A (ICA-Junior) luokassa sijoitus oli SM-2, 2002–2003 hän voitti saman luokan suomenmestaruudet niukasti sekä EM-pronssia vuonna 2003.


title: Atte Mustonen

text: Kaudella 2004 hän ajoi ICA luokan SM ja kansainvälisiä kisoja ja oli vauhdillisesti maailman nopeimpia kuljettajia, mutta epäonni riivasi koko kauden. Kuitenkin elokuussa 2004 hän ajoi Formula A, Kartingin kuninkuusluokan suomenmestariksi näytöstyylimäisesti voittamalla ruudusta 26 ja olemalla muita nopeampi per ratakierros yli puoli sekuntia sekä ohittamalla kisaa johtaneen Teemu Nymanin kaksi kierrosta ennen maalia.


title: Atte Mustonen

text: Lisäksi hänet valittiin samana vuonna Suomen vuoden karting-kuljettajaksi.


title: Pikkuseepiat

text: Pikkuseepiat (Sepiolida) on kymmenlonkeroisten ylälahkoon kuuluva pienikokoisten mustekalojen lahko.


title: Pikkuseepiat

text: Pikkuseepiat ovat sukua seepioille, mutta niiden vaippa on yleensä lyhyempi, pallomainen, ja vaipan eväpoimut ovat lyhyitä siivekkeitä. Pikkuseepioilla ei myöskään ole sisäistä tukirankaa eli valaansuomua. Vaipan pituus on tyypillisesti 1–6 cm, koko eläimen pituus 2–8 cm.


title: Pikkuseepiat

text:
Pikkuseepioilla on kahdeksan imukupillista lonkeroa ja kaksi pidempää pyyntilonkeroa. Koiraan ensimmäinen vasemmanpuoleinen lonkero on erikoistunut parittelutehtävään (heterokotylus), siittiöpakkauksen siirtämiseen naaraaseen. Pikkuseepiat voivat uida sekä vaipan eväpoimujen avulla että vaippaontelosta suppilon kautta puristetun vesisuihkun avulla.
Pikkuseepiat jaetaan kahteen heimoon ja niitä tunnetaan yli 70 lajia. Suurin osa lajeista elää Tyynenmeren ja Intian valtameren alueella, useimmiten matalissa ja suojaisissa rannikkovesissä. Atlantin rannikolla Euroopassa yleinen laji on pikkuseepia ("Sepiola atlantica").


title: Pikkuseepiat

text: Useimmilla pikkuseepioilla on vaipassaan bioluminoivana valoelimenä toimiva ontelo. Valon tuottavat mustekalan kanssa symbioosissa elävät "Vibrio fischeri" -bakteerit. Valon tehtävä on häivyttää mustekalan profiili alhaalta taustavaloa kohti katsottaessa.


title: Akepat

text: Akepat ("Loxops") on peippojen heimoon kuuluva varpuslintusuku. Sukuun kuuluu lajia.


title: Akepat

text: Akepalajeja elää ainoastaan Havaijin saaristossa Tyynellämerellä. Akepat ovat pieniä, värikkäitä lintuja, jotka syövät enimmäkseen hyönteisiä ja hämähäkkejä sekä mettä. Ne elävät kosteissa metsissä ja ovat uhanalaisia elinympäristön tuhoutumisen takia.


title: Vladimir Isakov

text: Vladimir Vjatšeslavovitš Isakov (; s. 25. helmikuuta 1970 Moskova, Neuvostoliitto) on venäläinen pistooliampuja ja olympiamitalisti. Hänen uransa kirkkaimmat saavutukset ovat pronssiamitalit olympialaisista 10 metrin ilmapistoolissa Ateenasta 2004 ja 50 metrin pistoolissa Pekingissä 2008. Maailmanmestaruuskilpailuissa Isakov on saavuttanut joukkuekilpailuissa kahdesti kultaa ja kahdesti hopeaa sekä henkilökohtaista pronssia 50 metrin pistoolissa.


title: Vladimir Isakov

text: Atlantan olympialaisissa 1996 Isakov osallistui 10 metrin ilmapistooliin, jossa hän sijoittui 12. tuloksella 579 pistettä.


title: Vladimir Isakov

text: Ateenan olympialaisissa 2004 Isakov sijoittui 10 metrin ilmapistoolissa pronssille tuloksella 684,3. Peruskilpailussa hän ampui 584 pistettä, jolla hän sijoittui kolmanneksi. Isakovin edellä olivat Mihail Nestrujev seitsemän ja Wang Yifu kuuden pisteen päässä. Finaalissa hän ampui 100,3 pisttä, joka oli finaalin kolmanneksi paras tulos. Isakov kuitenkin piti kolmannen sijansa ja hän voitti pronssia 0.9 pisteen erolla neljänneksi jääneeseen Tanju Kirjakoviin. Isakov jäi 5,5 pisteen päähän hopealle ampuneesta Nestrujevista ja 5,7 pisteen päähän voittaneesta Wangista.


title: Vladimir Isakov

text: Pekingin olympialaisissa 2008 Isakov sijoittui 50 metrin pistoolissa neljänneksi, mutta nousi pronssille toiseksi sijoittuneen pohjoiskorealaisen Kim Jong-sun tultua hylätyksi dopingin takia.


title: Vladimir Isakov

text: Isakov on saavuttanut maailmancupin osakilpailuista yhteensä neljä kultaa, seitsemän hopeaa, kahdeksan pronssia ja 29 finaalipaikkaa. Maailmancupin finaalissa hän on kilpaillut kahdeksan kertaa jolloin Isakov on saavuttanut kaksi kultaa, kolme pronssia ja 11 finaalipaikkaa.


title: Vladimir Isakov

text: Isakovin ampumat voimassa olevat maailmanennätykset.


title: Mittelbau-Dora

text: Mittelbau-Dora eli Dora oli natsien keskitysleiri, joka perustettiin 28. elokuuta 1943 lähelle Nordhausenia tarjoamaan työvoimaa V2-ohjusten tuotannolle Kohnsteinissa.


title: Mittelbau-Dora

text: Mittelbau-Dora koostui lopulta yli 40 leiristä. Aktiivikäyttönsä 18 kuukauden aikana Doran kautta kulki noin 60 000 vankia 21 eri kansallisuudesta. Useimmat olivat venäläisiä, puolalaisia ja ranskalaisia. Arviolta 20 000 heistä sai surmansa Mittelbau-Dorassa. Edellä mainittu lukema sisältää sodanaikaisissa ilmapommituksissa sekä vuoden 1945 kuolemanmarsseissa menehtyneet (natsien virallisissa asiakirjoissa kuolleeksi oli listattu 12 000 vankia).


title: Mittelbau-Dora

text: Hitlerin annettua Heinrich Himmlerille 22. elokuuta 1943 määräyksen käyttää keskitysleirityöläisiä A-4-tuotantoon 107 vankia saapui Nordhauseniin Buchenwaldista 28. elokuuta 1943, ja heitä seurasi 1 223 vankia 2. syyskuuta. Peenemündeestä tulleet työläiset lähtivät matkaan 13. lokakuuta 1943.


title: Mittelbau-Dora

text: SS:n hallinto määräsi alun perin ”Block 17/3 Buchenwaldina” tunnetun Doran erotettavaksi poliittisesti Buchenwaldista syyskuun lopussa 1944, minkä jälkeen Doran oli tarkoitus toimia keskitysleiri Mittelbaun keskuksena. Leiri aloitti toimintansa tosiasiallisesti 1. marraskuuta 1944 monia eri kansallisuuksia edustaneiden 32 471 Mittelbaun vangin myötä. SS käytti Boelcke Kasernea, entistä Nordhausenin kaupungissa sijainnutta kasarmia, toivottomina pidettyjen vankien loppusijoituspaikkana.


title: Mittelbau-Dora

text: Kohnsteinin tunneleita käytettiin majoitustiloina siihen saakka, kunnes työläiset saivat Doran valmiiksi 31. joulukuuta 1943 alle kilometrin päähän B-tunnelin eteläisestä sisäänkäynnistä. Maanalaiset vankien majoitustilat (”makuutunnelit”) purettiin toukokuussa 1944.


title: Mittelbau-Dora

text: Kohnsteinin kokonaisuudessaan 20 kilometrin pituinen tunnelijärjestelmä, jossa tunnelikorkeus oli enimmillään 30 metriä ja jonka pinta-ala oli 250 000 neliömetriä, oli yksi suurimmista saksalaisten rakentamista tunnelikokonaisuuksista. Järjestelmä koostui kahdesta rinnakkaisesta 1,8 kilometrin mittaisesta tunnelista (A ja B), joita yhdisti alkupisteessä 17 ja myöhemmin 46 poikittaistunnelia.


title: Mittelbau-Dora

text: Doran komendantti oli majuri Otto Förschner. Richard Baer, alkuperäisen Auschwitzin leirin viimeinen komendantti, tuli hänen tilalleen Doran johtajaksi helmikuussa 1945.


title: Mittelbau-Dora

text: Albert Speer vieraili Dorassa 10. joulukuuta 1943. Wernher von Braun kävi puolestaan Nordhausenin tehtaalla tammikuussa 1944. Hän palasi saman vuoden toukokuussa tapaamiseen Walter Dornbergerin ja Arthur Rudolphin kanssa. Albin Sawatzki puhui tuolloin tarpeesta löytää orjatyövoimaksi 1 800 ammattitaitoista ranskalaistyöläistä lisää.


title: Mittelbau-Dora

text: Vaikka suurin osa vangeista oli miehiä, Dora Mittelbaussa ja Groß Wertherin alaleirillä säilytettiin myös joitakin naisia. Ainoastaan yhden Doran vartijan tiedetään olleen nainen. Hän oli Lagerführerin Erna Petermann. Sukupuolesta riippumatta kaikkia vankeja kohdeltiin äärimmäisen julmalla tavalla, minkä seurauksena oli sairauksia, vammoja ja kuolemantapauksia. Vankeihin säännönmukaisesti kohdistettuihin julmuuksiin lukeutuivat muun muassa raa’at hakkaamiset, jotka saattoivat vammauttaa uhrit pysyvästi tai vääristää heidän ulkomuotonsa, tarkoitukselliset lähes kuoliaaksi nälkiinnyttämiset, fyysinen ja henkinen kidutus sekä mitä pienimpien verukkaiden perusteella suoritetut teloitukset.


title: Mittelbau-Dora

text: Royal Air Forcen pommittajat polttivat suuren osan Nordhausenin kaupungista 2. huhtikuuta 1945 kahdella yöllisellä hyökkäyksellä, jotka tappoivat 1 500 sairasta vankia Boelcke Kasernessa. Seuraavana päivänä vangit alkoivat lähteä pois Dorasta Harzungenin alaleirille.


title: Mittelbau-Dora

text: Yhdysvaltain 104. jalkaväkidivisioona vapautti Mittelbau Doran 11. huhtikuuta 1945 John M. Galionen löydettyä leirin edellisenä päivänä. Siihen mennessä useimmat vangit oli jo lähetetty kuolemanmarsseille Bergen-Belsenin ja Sachsenhausenin keskitysleireille sekä Lübecker Buchtiin. Natsit jättivät jälkeensä vain sairaita tai kuolemaisillaan olevia vankeja. Feddenin komissio tutki olosuhteita kesäkuussa 1945.


title: Mittelbau-Dora

text: Vuonna 1947 Mittelbau-Doraa koskeneessa Dachaun sotarikosoikeudenkäynnissä 15 Doran SS-vartijaa ja kapoa saivat tuomion. Yksi heistä teloitettiin. Myös Essenissä pidettiin aiheeseen liittyvä oikeudenkäynti vuosina 1959–1961. Tuomioistuin käsitteli muun muassa kysymystä Nordhausenin tiedemiesten vastuusta.


title: Mittelbau-Dora

text: Mittelbau-Doran keskitysleirimuistomerkki käyttää entistä krematoriorakennusta museona. Se on toinen kahdesta yhä vahingoittumattomana säilyneestä rakennuksesta.


title: Dora

text: Dora voi tarkoittaa seuraavia:


title: Franck Dumoulin

text: Franck Dumoulin (s. 13. toukokuuta 1973 Denain) on ranskalainen pistooliampuja, maailmanmestari ja olympiavoittaja.


title: Franck Dumoulin

text: Dumoulin voitti Sydneyssä 2000 olympiakultaa 10 m ilmapistoolilla tuloksella 688,9 (590+98,9). 50 m pistoolilla hän jäi toistamiseen kolmella pisteellä ulos finaalista. Täten hänen tulokseksekseen jäi 559.


title: Franck Dumoulin

text: Neljä vuotta aikaisemmin Atlantassa hän sijoittui ilmapistoolilla vasta 36:nneksi saatuaan kokoon 573 pistettä. Dumoulin ampui myös samaisissa olympialaisissa 50 m pistoolilla 11:nneksi ja jäi 560 pisteellä vain kolmen pisteen päähän finaalipaikasta.


title: Franck Dumoulin

text: Pekingissä 2008 Dumoulin ei menestynyt. Hän jäi 25. 10 m ilmapistoolissa, jääden finaalipaikasta viiden pisteen päähän tuloksella 576. Hän osallistui myös 50 m pistooliin, jossa hän oli 33., jääden tuloksella 548 yhdentoista pisteen päähän finaalista.


title: Franck Dumoulin

text: Zagrebissa maailmanmestaruuskilpailuissa 2006 Dumoulun saavutti joukkue pronssia 10 m ilmapistoolissa Ranskan joukkueessa.


title: Franck Dumoulin

text: Lahden maailmanmestaruuskilpailuissa 2002 Dumoulin voitti prossia ilmapistoolilla tuloksella 683,4 (584+99,4) ja jäi vain 0,5 pisteen päähän hopeasta.


title: Franck Dumoulin

text: Edellisissa kaikkien lajien maailmanmestaruuskilpailuissa Barcelonassa 1998 Dumoulin voitti 50 m pistoolin näytöstyyliin 673,4 (577+96,4) pisteellä. Hän voitti toiseksi tulleen saksalaisen Hans-Jürgen Bauer-Neumaier 6,7 pisteellä.


title: Franck Dumoulin

text: Dumoulin voitti ensimmäisen henkilökohtaisen maailmanmestaruutensa vuonna 1994 Milanossa 10 m ilmapistoolissa niukasti tuloksella 683,7 (584+99,7). Valkovenäläinen Igor Basinski jäi 1,5 pisteen päähän. Dumoulin hankki Milanosta myös 50 m pistoolin pronssia tuloksella 657,7 (563+94,7). Hän jäi voittajasta, kiinalaisesta Wang Yifuista 5,8 pistettä ja toiseksi tulleesta ukrainalaisesta Viktor Makarovista kaksi pistettä.


title: Franck Dumoulin

text: Dumoulin menestyi myös nuorten sarjassa 10 m ilmapistoolilla. Hän voitti henkilökohtaisen hopean Stavangerissa 1991 tuloksella 574 ja jäi kolmen pisteen päähän voittaneesta neuvostoliittolaisasta Konstantin Lukashikistä. Dumoulin voitti Stavangerista vielä joukkuekultaa ja kirkasti kaksi vuotta aikaisemmin Sarajevosta saadun joukkuehopean.


title: Tyrnävän Peilipoika

text: Armas Pasanen, lempinimeltään Tyrnävän peilipoika (23. toukokuuta 1894 Tyrnävä – 16. marraskuuta 1937 Tyrnävä) oli suomalainen selvänäkijä, joka väitti näkevänsä tulevia tai menneitä tapahtumia peiliin katsomalla. Hänen väitetyt lahjansa olivat tulleet ilmi eräänä lapsuuden uudenvuodenaattona. Armaksen kotitaloon oli kokoontunut oman väen lisäksi naapureita vastaanottamaan uuttavuotta. Oli myös katsottu peilistä tulevia. Pieni Armas-poika oli nähnyt siinä suunnilleen ikäisensä tytön, tulevan puolisonsa. Myöhemmin aikuisena miehenä hän selvitteli peiliin katsomalla muun muassa rikoksia, jopa murhia. Tavanomaisesti häneltä oli kyselty esimerkiksi kadonneiden sormusten, kellojen sekä kotieläinten perään. Jotkut olivat pyytäneet häntä katsomaan tulevaa puolisoa.


title: Tyrnävän Peilipoika

text: Pasaselta pyydettiin apua vuonna 1934 tapahtuneen kaupanhoitaja Martta Saxin murhan selvittämisessä. Sax oli Limingan osuuskaupan Kempeleen myymälän hoitaja, joka joutui ryöstömurhan uhriksi. Pasanen antoikin poliisille murhaajan tuntomerkit, mutta perimätiedon mukaan häntä uhkailtiin tämän jälkeen ja vaadittiin vaikenemaan asiasta.


title: Tyrnävän Peilipoika

text: Pasanen ei koskaan halunnut opettaa taitojaan muille vaan piti niitä Jumalan antamina syntymälahjoina. Hän ei myöskään pyrkinyt ansaitsemaan rahaa taidoillaan vaan peri korkeintaan nimellisen pienen palkkion. Kyläyhteisö suhtautui Pasasen toimintaan pääosin myönteisesti, vaikka jotkut uskoivat hänen saaneen selvänäkijän taitonsa paholaiselta eksyttyään lapsena kerran metsään. Hänellä oli aluksi vastustajia paikallisen papiston piirissä, mutta myöhemmin papitkin alkoivat suhtautua hänen toimintaansa myönteisesti.


title: Tyrnävän Peilipoika

text: Tyrnävän peilipojasta kirjoitettuun aineistoon voi tutustua Tyrnävän esinemuseossa.


title: Tyrnävän Peilipoika

text: Pasanen kuoli vuonna 1937 syöpään.


title: Tyrnävän Peilipoika

text: Erityisesti nuoret odottivat katsoessaan uudenvuodenyönä ”onnenpeilistä” merkkejä tulevasta puolisosta. Rauhallisen huoneen pöydälle mieluummin mustalle liinalle, tai jos mahdollista kuolinliinalle, oli asetettu vastakkain kaksi peiliä, jotka muodostivat päättymättömän peilikäytävän. Peilien molemmille puolille sytytettiin kynttilät. Voitiin myös laittaa toiselle puolelle viinilasi ja toiselle vesilasi. Siitä, kumman puolelta sulhanen tuli esille, voitiin päätellä, oliko hän juoppo.


title: Vincent Beretti

text: Vincent Beretti (; 14. kesäkuuta 1781 Rooma, Italia – 30 (18). elokuuta 1842 Kiova, Venäjän keisarikunta) oli italialaissyntyinen Venäjällä toiminut arkkitehti ja akateemikko. Beretti suunnitteli Pietariin viisitoista rakennusta eri tarkoituksiin. Vuonna 1835 hän siirtyi Kiovaan Ukrainaan voitettuaan Kiovan yliopiston suunnittelukilpailun ja toimi sittemmin Kiovassa kuolemaansa asti. Kiovaan suunnittelemiaan rakennuksia hän ei ehtinyt nähdä valmiina.


title: Vincent Beretti

text: Myös hänen poikansa Alexander Beretti oli arkkitehti.


title: Mamot

text: Mamot ("Drepanis") olivat peippojen heimoon kuulunut varpuslintusuku.


title: Mamot

text: Mamot olivat meden syömiseen erikoistuneita varpuslintuja, jotka elivät Havaijin saariryhmän metsissä. Ne olivat kooltaan noin 20 cm pitkiä ja niillä oli pitkä, alaspäin kaartunut nokka. Ne kuolivat sukupuuttoon vuosina 1899–1907 elinympäristöjen tuhoutumisen sekä liiallisen ja valvomattoman keräilyn takia.


title: THE (käyttöjärjestelmä)

text: THE oli Alankomaissa Eindhovenin teknillisessä yliopistossa (aikoinaan teknillinen korkeakoulu, "Technische Hogeschool Eindhoven", josta nimi THE) oppilaitoksen omaan käyttöön 1960-luvun loppupuolella kehitetty käyttöjärjestelmä. Se oli ensisijaisesti eräajokäyttöjärjestelmä, jonka ominaisuuksiin kuuluivat myös moniajo, muistin segmentointi ja järjestelmän kerrosrakenne. THE-hanketta veti tunnettu tietojenkäsittelytieteilijä professori Edsger Dijkstra, ja järjestelmä toteutettiin alankomaalaiselle Electrologica X8 -tietokoneelle.


title: Alexander Beretti

text: Alexander Beretti (A. V. Beretti; 15. huhtikuuta 1815 Pietari, Venäjä – 1895 Kiova, Ukraina) oli venäläinen arkkitehti, joka vaikutti erityisesti Kiovassa.


title: Alexander Beretti

text: Berettin isä oli maineikas pietarilainen arkkitehti V. I. Beretti.


title: Alexander Beretti

text: Beretti valmistui arkkitehdiksi Pietarissa 1837 ja pääsi heti mukaan Talvipalatsin kunnostukseen sen tulipalon jälkeen. Sen jälkeen hän suunnitteli useita sairaalarakennuksia, mutta 1942 hänet nimitettiin isänsä kuoleman jälkeen tämän seuraajaksi Kiovaan yliopiston rakennuskomitean pääarkkitehdiksi.


title: Tieteellis-taloudellis-tekninen yhteistyösopimus

text: Tieteellis-taloudelils-tekninen yhteistyösopimus on valtiosopimus, jolla sen solmineet valtiot sitoutuvat keskeneään sopimuksen mukaiseen yhteistyöhön.


text: Suomi solmi TTT-sopimuksen Neuvostoliiton kanssa pääministeri Ahti Karjalaisen vierailun yhteydessä 1971. Meksikon kanssa TTT-sopimus solmittiin 1975. Suomella on TTT-sopimus myös Kiinan kansantasavallan kanssa.


title: Victoria Justice

text: Victoria Dawn Justice (s. 19. helmikuuta 1993 Hollywood, Florida) on yhdysvaltalainen näyttelijä, laulaja ja malli. Hänet tunnetaan parhaiten rooleistaan Nickelodeonin komediasarjoissa "Zoey 101" ja "Victorious".


title: Victoria Justice

text: Justice syntyi Floridan Hollywoodissa Serene Reedille ja Zack Justicelle. Hän on äitinsä puolelta taustaltaan puertoricolainen, ja hänen isänsä on irlantilaista ja saksalaista syntyperää. Justicella on pikkusisarpuoli Madison Grace Reed. Hänen perheensä muutti Floridasta Los Angelesiin vuonna 2003.


title: Victoria Justice

text: Justice teki televisiodebyyttinsä kymmenvuotiaana sarjassa "Gilmoren tytöt". Seuraavana vuonna hän esiintyi Disney Channelin sarjassa "Zackin ja Codyn viiden tähden elämää". Vuonna 2005 Justicella oli rooli lyhytelokuvassa "Mary". Hän teki myös mainoksia yhtiöille kuten Ralph Lauren, Gap, Guess, Mervyn's, Peanut Butter Toast Crunch ja Ovaltine.


title: Victoria Justice

text: Ensimmäisen merkittävän roolinsa Justice sai Nickelodeonin tilannekomediasta "Zoey 101". Hän näytteli sarjassa Lola Martinezia vuoteen 2008 asti. Sen jälkeen Justice näytteli pääroolia yksinomaan hänelle tehdyssä Nickelodeonin sarjassa "Victorious" (2010–2013). Sen lisäksi hän on näytellyt muun muassa televisioelokuvissa "Spectacular!" (2009) ja "The Boy Who Cried Werewolf" (2010).


title: Alexa Nikolas

text: Alexa Helen Nikolas (s. 4. huhtikuuta 1992 Chicago, Illinois) on yhdysvaltalainen näyttelijä. Hänet tunnetaan parhaiten Nicole Bristowin roolista televisiosarjassa "Zoey 101" vuosina 2005–2006.


title: Alexa Nikolas

text: Nikolas syntyi Chicagossa, Illinoisissa. Hän on esiintynyt "Zoey 101:n" lisäksi esimerkiksi Vanessa Hudgensin musiikkivideolla ”Come Back to Me” ja "Zackin ja Codyn viiden tähden elämää" -sarjassa.


title: Alexa Nikolas

text: Kreikkalaistaustainen Nikolas on Victoria Justicen ystävä.


title: Koapeipot

text: Koapeipot ("Rhodacanthis") oli peippojen heimoon kuulunut varpuslintusuku.


title: Koapeipot

text: Koapeipot olivat rastaan kokoisia paksunokkaisia varpuslintuja, jotka elivät Havaijin metsissä. Ne söivät todennäköisesti puiden siemeniä. Ne kuolivat sukupuuttoon 1890-luvulla uudisasukkaiden hakattua metsät ja otettua maan viljelykäyttöön. Tuhon täydensivät kotoperäiset ja saarille tuodut vieraat petoeläimet.


title: Koapeipot

text: Suvusta tunnetaan myös kaksi esihistoriallista lajia ("Rhodacanthis forfex" ja "R. litotes"), jotka olivat kuolleet sukupuuttoon jo ennen kuin eurooppalaiset uudisasukkaat saapuivat saarille vuonna 1778. Ne tunnetaan ainoastaan fossiililöytöjen perusteella.


title: Ukrainan yhdistetty valtionyliopisto

text: Ukrainan yhdistetty valtionyliopisto, () oli toisen maailmansodan aikana 1942–1943 Kiovan valtionyliopiston ja Harkovan valtioyliopiston muodostama tilapäinen yliopisto, joka evakuoitiin saksalaisten miehityksen vuoksi Kazakstanin eteläosassa sijaitsevaan Qızılordaan (tuolloiselta nimeltään Kyzyl-Orda).


title: Casino Helsinki

text: Casino Helsinki on Helsingissä sijaitseva kasino. Kasinon omistaa Veikkaus ja se on maailman ainoa kasino, jonka liikevoitto menee kokonaan hyväntekeväisyyteen.


title: Casino Helsinki

text: Kasino on auki 363 päivänä vuodessa, kello 12:00–04:00. Kasinolla on noin 300 peliautomaattia sekä yli 20 pelipöytää ja pokerihuone. Kasinolla työskentelee noin 200 henkeä. Vuonna 2009 kasinolla kävi noin 305 000 asiakasta ja liikevaihto oli noin 30 miljoonaa euroa. Kasino on kooltaan 2600 neliötä ja se toimii kahdessa kerroksessa. Kasino sijaitsee Fennian talossa Rautatientorin laidalla osoitteessa Mikonkatu 19, Helsinki.


title: Casino Helsinki

text: Nykyisessä osoitteessaan kasino on toiminut huhtikuusta 2004 lähtien. Aikaisemmin, joulukuusta 1991 lähtien sen edeltäjä, Raha-automaattiyhdistyksen perustama "Casino Ray" oli toiminut Kampissa, Hotelli Presidentin rakennuksessa.


title: Casino Helsinki

text: Kasinon pöytäpelivalikoimaan kuuluu amerikkalainen ruletti, blackjack, oasis poker, punto banco, Dynamic Poker Pro ja Russian Poker. Pöytäpeleistä amerikkalaista rulettia pääsee kokeilemaan kahden ja puolen euron minimipanoksella. Pelipöydissä on taulut, joissa ilmoitetaan pöydän vähimmäis- ja enimmäispanokset.


title: Casino Helsinki

text: Pokeripöytiä kasinolla on seitsemän kappaletta. Pöydissä on mahdollisuus pelata kuutta eri pokeripeliä kysynnän mukaan: texas hold'emia, omaha hold'emia, scandinavian five card studia (sökö), seven card studia, open face chinese pokeria sekä dealer's choicea, jossa kukin pelaaja vuorollaan saa päättää pelin. Kasinolla pelataan sekä turnaus- että käteispelejä.


title: Casino Helsinki

text: Kasino tarjoaa turnauspokeria sunnuntaista torstaihin lukuun ottamatta suuren sisäänoston turnauksia, jotka usein pelataan viikonlopun aikana.


title: Casino Helsinki

text: Yleisimmät kasinolla pelattavat käteispelit ovat texas hold'em ja omaha hold'em. Kasinon ottama komissio eli rake pelatuista käteispoteista on 5 %, mutta korkeintaan 10 euroa jakoa kohden ( + 1€ mahdollista bad beat jackpot rakea varten). Euron blindeilla pelattavassa No limit Texas holdemissa rake on 10 %.


title: Casino Helsinki

text: Kasinon tavallisissa käteispokeripöydissä on käytössä bad beat jackpot (BBJ). Bad beat jackpot kasvaa ja muodostuu erillisestä yhden euron suuruisesta rakesta, joka otetaan pelatusta potista normaalin komission yhteydessä, mikäli kuudelle tai useammalle pelaajalle on jaettu kortit sekä yhteiskortteja (floppi) on näkynyt jaossa. BBJ:a ei ole mahdollista voittaa jaossa, jossa nämä kriteerit eivät täyty. Bad beat jackpot ei ole voimassa pelattaessa turnauspokeria. Yleensä BBJ on ennen tippumistaan muutamia kymmeniä tuhansia euroja.


title: Casino Helsinki

text: Syyskuussa 2010 kasino lanseerasi peliautomaatteihin Megabonus Jackpotin. Kasinon kaikki automaatit on linkitetty yhteen järjestelmään, joka arpoo mahdollisen Megabonus Jackpotin pelikäytössä olevaan koneeseen. Ainoastaan Touch Bet -rulettia ja Derbyä ei ole linkitetty tähän järjestelmään. Automaattiin ei tarvitse tulla erikseen tietynlaista voittokombinaatiota, vaan Megabonus Jackpot on mahdollista voittaa millä tahansa panoksella. Megabonus Jackpot on progressiivinen ja se kasvaa sitä mukaa, mitä kasinon peliautomaatteja pelataan. Voittosumma on aina jotakin 500 - 3000 euron väliltä ja se saattaa laueta useamman kerran päivässä.


title: Casino Helsinki

text: Kasinon yhteydessä toimii neljä ravintolaa: Bar All In, Casino Sports Bar, Fennia Salonki ja Pajazzo Trattoria. Ravintolapalveluista vastaa Royal Ravintolat.


title: Italian Grand Prix 1975

text: Italian Grand Prix 1975 oli Formula 1 -sarjan osakilpailu, joka ajettiin 7. syyskuuta Monzan radalla. Kilpailun voitti Clay Regazzoni, jolle voitto oli kauden ensimmäinen.


title: Iran Airin lento 655

text: Iran Airin lento 655 oli Iran Airin lento Bandar Abbasista Dubaihin. Yhdysvaltain laivaston Ticonderoga-luokan ohjusristeilijä USS Vincennes tuhosi koneen 3. heinäkuuta vuonna 1988 Persianlahdella. Turmassa sai surmansa 290 ihmistä. Tapaus sattui Iranin ja Irakin sodan aikana.


title: Iran Airin lento 655

text: Iran Airin lento oli matkalla Bandar Abbasista Dubaihin, jonne se oli määrä laskeutua puolen tunnin sisällä.. "USS Vincennes" oli Persianlahdella suorittamassa harjoittelua


title: Iran Airin lento 655

text: USS Vincennesin miehistö oletti virheellisesti Airbus A300:n olevan iranilainen F-14-hävittäjä, joka olisi pudottanut korkeutta ja lisännyt nopeutta hyökkäystä varten. Miehistö tulkitsi tarjolla olevaa informaatiota väärin, sillä USS Vincennesin oman AEGIS-järjestelmän mukaan lento 655 kone nousi jatkuvasti tasaisella nopeudella. AEGIS-järjestelmän omakonetunnistus myös tunnisti koneen siviilikoneeksi, mutta väärintulkintojen takia USS Vincennesin miehistö piti konetta silti Iranin sotilaskoneena. Väärintulkintaa edesauttoi, ettei tunnistamisesta vastannut upseeri saanut yhteyttä Iran Airin koneeseen radiolla armeija- ja siviilihätäkanavien kautta. USS Vincennes ampui Iran Airin lentokoneen alas, kun se oli 13 kilometrin päässä aluksesta.


title: Iran Airin lento 655

text: Iranin viranomaisten mukaan teko oli tahallinen ja laiton. Yhdysvallat maksoi uhreille yhteensä 131,8 miljoonan dollarin korvaukset mutta ei pyytänyt tapausta anteeksi Iranilta.


title: Denys Jurtšenko

text: Denys Serhijovytš Jurtšenko (, s. 27. tammikuuta 1978 Donetsk, Ukrainan SNT, Neuvostoliitto) on ukrainalainen seiväshyppääjä.


title: Denys Jurtšenko

text: Jurtšenko karsiutui Sydneyn olympialaisissa 2000 tuloksella 540. Kaksi vuotta myöhemmin hän karsiutui Wienin EM-hallikilpailuissa, oli toinen Euroopan cupissa ja sijoittui Münchenin EM-kilpailuissa kuudenneksi tuloksella 570. Vuonna 2003 hän hyppäsi Pariisin MM-kilpailuissa kuudenneksi. Jurtšenko voitti MM-pronssia Budapestin sisäratojen MM-kilpailuissa 2004 tuloksella 570. Myöhemmin samana vuonna hän oli Ateenan olympialaisissa yhdeksäs.


title: Denys Jurtšenko

text: Jurtšenko voitti hopeaa 2005 Madridin sisäratojen EM-kilpailuissa tuloksella 585. Saman vuoden Helsingin MM-kilpailuissa hän karsiutui. Seuraavana vuonna hän jäi Moskovan sisäratojen MM-kilpailuissa loppukilpailussa ilman tulosta, sijoittui Euroopan cupin superliigassa viidenneksi ja karsiutui loppukilpailusta Göteborgin EM-kisoissa. Vuonna 2007 hän voitti jälleen hopeaa Birminghamin sisäratojen EM-kilpailuissa tuloksella 571. Myöhemmin samana vuonna hän hyppäsi Euroopan cupissa kolmanneksi, Osakan MM-kilpailuissa kahdenneksitoista ja viidenneksi.


title: Denys Jurtšenko

text: Jurtšenko karsiutui loppukilpailusta Valencian MM-hallikisoissa 2008. Pekingin olympialaisissa 2008 hän sijoittui alun perin kolmanneksi, mutta menetti mitalinsa vuonna 2016 jäätyään kiinni anabolisten steroidien käytöstä kisoissa antamansa dopingnäytteen uusintatutkimuksessa. Jurtšenko sai tapauksesta kahden vuoden kilpailukiellon ajalle 4.10.2016–3.10.2018 ja kaikki hänen tuloksensa hylättiin takautuvasti aikavälillä 22.8.2008–21.8.2010.


title: Denys Jurtšenko

text: Barcelonan EM-kisoissa 2010 Jurtšenko jäi ilman tulosta karsinnassa. Hän karsiutui myös Daegun MM-kilpailuissa 2011. Hän jäi 2012 karsinnassa ilman tulosta sekä Helsingin EM-kilpailuissa että Lontoon olympialaisissa.


title: Denys Jurtšenko

text: Hän on voittanut uransa aikana myös useita Ukrainan mestaruuksia.


title: Metsätyönjohtaja

text: Metsätyönjohtaja on henkilö, joka vastaa metsässä tapahtuvaan puunkorjuuseen ja metsän uudistamiseen liittyvistä toiminnoista.


title: Metsätyönjohtaja

text: Metsäpomon perinne ulottuu 1800-luvulle, aikaan, jolloin sahateollisuus alkoi Suomessa kehittyä. Sahateollisuuden kehitys taas liittyi höyrykoneiden kehittämiseen ja myöhemmin sähkön ja polttomoottorien käyttöönottoon.


title: Metsätyönjohtaja

text: Alkuaikoina metsäpomon tehtävät liittyivät pelkästään puunkorjuuseen. Hän johti ja valvoi töitä savotoissa, hakkuu- ja uittotyömailla, leimasi puita ja laski työmiesten palkkoja. Metsätyönjohtajalla saattoi olla myös savottapuoti, josta hän myi savottamiehille työkaluja. Pomo asui jätkien ja ajomiesten kanssa tukkikämpällä. Metsätöitä tehtiin vain talviaikaan, kesällä uitettiin puita.


title: Metsätyönjohtaja

text: 1900-luvun alkupuolella savotoissa oli myös aputyönjohtajat eli jakomiehet, jotka olivat vastaavan työnjohtajan alaisia. He jakoivat työmiehille palstat ja valvoivat työn jälkeä. Tehdyn pinon tuli olla suora ja tiivis ja puiden huolellisesti kuorittuja.


title: Metsätyönjohtaja

text: 1900-luvulla metsätyönjohtajia ruvettiin kouluttamaan. Tietotekniikka tuli metsäjohtajien avuksi laajemmin vasta 1990-luvulla. Työ on ollut perinteisen miesvaltainen. Naisia alkoi näkyä metsätyönjohtajina metsissä oikeastaan vasta 1980-luvulla. Metsätyönjohtajan eli metsätalousteknikon koulutus lopetettiin 2000-luvun vaihteessa ja nykyisin koulutetaan metsätalousinsinöörejä. Johtajien työnkuva on muuttunut suuresti hakkuiden koneellistumisen myötä.


title: Pauli Kettunen

text: Pauli Tapio Kettunen (s. 31. toukokuuta 1953 Säyneinen) on valtiotieteiden tohtori ja Helsingin yliopiston poliittisen historian professori.


title: Pauli Kettunen

text: Kettunen valmistui ylioppilaaksi vuonna 1971, valtiotieteen kandidaatiksi vuonna 1974 ja lisensiaatiksi vuonna 1980. Vuonna 1987 hän väitteli tohtoriksi Helsingin yliopistossa. Hän toimi Veturimiesten liiton tutkijana 1974–1975, Suomen Akatemian tutkimusassistenttina 1976–1981, nuorempana tutkijana 1987–1990 ja vanhempana tutkijana 1995–2000. Helsingin yliopiston projektitutkijana hän toimi 1983–1987, poliittisen historian dosenttina 1989–2002, projektin johtajana 1990–1994 ja poliittisen historian määräaikaisena professorina 2000–2002 ja professorina vuodesta 2003. Vuodesta 1998 Kettunen on ollut Turun yliopiston poliittisen historian dosentti ja vuodesta 2009 Etelä-Tanskan yliopiston hyvinvointivaltiotutkimuksen kunniaprofessori.


title: Virgil Trucks

text: Virgil Oliver Trucks (26. huhtikuuta 1917 – 23. maaliskuuta 2013) oli yhdysvaltalainen baseballpelaaja. Hän loi Major League Baseball -tasolla pitkän uran, joka ulottui vuodesta 1941 vuoteen 1958.


title: Virgil Trucks

text: Trucks pelasi American Leaguen All-Star-joukkueessa vuosina 1949 ja 1954. Hän syntyi Birminghamissa, Alabamassa.


title: Virgil Trucks

text: Trucks oli pelipaikaltaan syöttäjä. Hänen ammattilaisjoukkueitaan olivat:


title: Virpi Tiili

text: Virpi Tiili (o.s. Puurtinen, s. 1942 Helsinki) toimii Suomen edustajana Euroopan yhteisöjen ensimmäisen oikeusasteen tuomioistuimessa Luxemburgissa. Hän on työskennellyt EY-tuomarina vuodesta 1995 lähtien.


title: Virpi Tiili

text: Virpi Tiili opiskeli oikeustieteen tohtoriksi Helsingin yliopistossa. Ennen EY-tuomarin virkaa hän on työskennellyt muun muassa siviili- ja kauppaoikeuden assistenttina Helsingin yliopistossa vuosina 1968–1978, keskuskauppakamarin lakiasioista sekä kauppapolitiikasta vastaavana apulaisjohtajana 1987–1990 ja kuluttajaviraston ylijohtajana 1990–1995.


title: Willi Wülbeck

text: Willi Wülbeck (s. 18. joulukuuta 1954 Oberhausen) on saksalainen yleisurheilija. Hänen suurin uramenestyksensä oli kultamitali miesten 800 metrin juoksussa vuoden 1983 yleisurheilun maailmanmestaruuskilpailuissa Helsingissä. Hän saavutti kyseisen matkan ajassa 1.43,65. Seuratasolla Wülbeck edusti Rot-Weiß Oberhausenia.


title: Willi Wülbeck

text: Wülbeck sijoittui neljänneksi vuoden 1976 kesäolympialaisissa Montréalissa. Hän ei voinut osallistua vuoden 1980 olympialaisiin Moskovassa Länsi-Saksan boikotin johdosta eikä vuoden 1984 olympialaisiin Los Angelesissa vamman takia.


title: Willi Wülbeck

text: Wülbeck kilpaili vuosina 1974 ja 1982 yleisurheilun Euroopan-mestaruuskilpailuissa. Hän voitti kymmenen perättäistä Länsi-Saksan-mestaruutta vuosina 1974–1983.


title: Fender Showmaster

text: Fender Showmaster on Fenderin vuosina 1998–2009 valmistama superstrat-luokan kitaramalli. Kitaran on suunnitellut Fender Custom Shopin työntekijä Gene Baker.


title: Fender Showmaster

text: Showmasterissa on kaksi Seymour Duncanin Humbuckeria tai yhden Humbuckerin lisäksi kaksi Fender Custom Shopin yksikelaista mikrofonia. Fenderille epätyypilliseen tapaan kaula on kiinnitetty liimaliitoksella ja soitin on kaarevakantinen.


title: Vitali Škurlatov

text: Vitali Škurlatov (, s. 25. toukokuuta 1979) on venäläinen pituushyppääjä.


title: Vitali Škurlatov

text: Škurlatov sijoittui Annecyn nuorten MM-kisoissa 1998 pituudessa kahdeksanneksi tuloksella 761. Kaksi vuotta myöhemmin hän voitti pronssia Gentin sisäratojen EM-kisoissa hypättyään 810. Vuonna 2001 hän oli Lissabonin sisäratojen MM-kisoissa kahdeksas ja Edmontonin ulkoratojen MM-kisoissa kahdestoista. Seuraavana vuonna hän hyppäsi seitsemänneksi Wienin sisäratojen EM-kisoissa. Škurlatov voitti vuonna 2003 Venäjän mestaruuden, mutta karsiutui Pariisin MM-kisoissa.


title: Vitali Škurlatov

text: Škurlatov voitti MM-pronssia Budapestin sisäratojen MM-kisoissa 2004 tuloksella 828. Myöhemmin samana vuonna hän voitti Venäjän mestaruuden ja sijoittui Euroopan cupissa kolmanneksi, Ateenan olympialaisissa yhdeksänneksi ja kahdeksanneksi. Seuraavana vuonna hän voitti Venäjän sisäratojen mestaruuden, mutta karsiutui Madridin sisäratojen EM-kisoissa. Myöhemmin samana vuonna hän oli kolmas Euroopan cupissa ja kymmenes Helsingin MM-kisoissa. Vuonna 2006 Škurlatov voitti Venäjän sisäratojen mestaruuden ja karsiutui Moskovan sisäratojen MM-kisoissa. Hän voitti Venäjän sisäratojen mestaruuden myös vuonna 2007.


title: Edward Sarul

text: Edward Sarul (s. 16. marraskuuta 1958 Nowy Kościół) on entinen puolalainen kuulantyöntäjä. Hän voitti lajinsa ensimmäisen maailmanmestaruuden vuoden 1983 MM-kilpailuissa.


title: Edward Sarul

text: Sarul ylitti kuulantyönnössä 20 metrin rajan vuonna 1982. Samana vuonna Ateenan EM-kilpailuissa hän sijoittui 11:nneksi. Vuonna 1983 hän paransi ennätyksekseen 21,68 m, joka säilyi Puolan ennätyksenä päivää vaille 26 vuotta. Helsingin MM-kilpailujen ensimmäisenä päivänä käytiin kuulantyönnön loppukilpailu, jota Sarul johti pitkään tehtyään ensimmäisellä kierroksella tuloksen 21,04 m. Hänen toinen työntönsä kantoi 20,74 m, kolmannella ja neljännellä kierroksella hän ei saanut tulosta, ja viidennen työnnön pituus oli 20,34 m. Viidennellä kierroksella itäsaksalainen Ulf Timmermann työnsi tuloksen 21,16 m ja siirtyi kilpailun johtoon. 195-senttisen ja 125-kiloisen Sarulin viimeinen työntö kantoi lukemiin 21,39 m, jolla hän voitti maailmanmestaruuden.


title: Harold Norse

text: Harold Norse (oik. "Rosen", 6. heinäkuuta 1916 Brooklyn, New York – 8. kesäkuuta 2009 San Francisco, Kalifornia) oli yhdysvaltalainen runoilija ja kirjailija, joka edusti beat-sukupolvea. Norse julkaisi urallaan 12 runoteosta ja kolme proosateosta


title: Harold Norse

text: Norsen äiti muutti Yhdysvaltoihin Venäjältä eikä ollut naimisissa Norsen isän kanssa. Norse käytti myöhemmin sukunimeä Albaum isäpuolensa mukaan. Lopulta hän otti käyttöön nimen Norse, joka oli anagrammi hänen äitinsä sukunimestä Rosen.


title: Harold Norse

text: Vuonna 1938 Norse valmistui kandidaatiksi ("Bachelor of Arts") Brooklyn Collegesta ja vuonna 1951 maisteriksi ("Master of Arts") englantilaisesta ja amerikkalaisesta runoudesta New Yorkin yliopistosta. Vuonna 1953 ilmestyi hänen esikoiskokoelmansa "The Undersea Mountain". Turhautuneena kirjallisuuspiirien kylmään vastaanottoon Norse lopetti jatko-opintonsa, lähti New Yorkista vuonna 1954 ja muutti Roomaan. Siellä hän käänsi englanniksi italialaisrunoilija Giuseppe Gioachino Bellin tuotantoa.


title: Harold Norse

text: Vuonna 1959 Norse muutti Pariisiin, missä hän asui niin kutsutussa ”Beat-hotellissa” muun muassa Allen Ginsbergin, William S. Burroughsin ja Gregory Corson kanssa. Siellä hän kirjoitti romaanin "Beat Hotel", joka julkaistiin ensimmäisen kerran vasta vuonna 1973, silloinkin ensin saksankielisenä käännöksenä ja vasta myöhemmin englanniksi. Muutettuaan Pariisista Norse asui Tangerissa, Marokossa. Siellä ollessaan häneltä ilmestyi toinen runokokoelma "The Dancing Beasts" (1962).


title: Harold Norse

text: Norse palasi Yhdysvaltoihin vuonna 1969. Hän asui ensin Los Angelesissa ja myöhemmin San Franciscossa, missä hän vaikutti loppuelämänsä ajan. Vuonna 1974 City Lights -kustantamo julkaisi hänen teoksensa "Hotel Nirvana", joka oli samana vuonna ehdolla National Book Awardin saajaksi. Norsen vuonna 1977 ilmestynyt runokokoelma "Carnivorous Saint" nousi homojen oikeuksia ajavan liikkeen merkkipaaluksi.


title: Harold Norse

text: Norsen ystäväpiiriin kuuluivat edellämainittujen lisäksi myös näytelmäkirjailija Tennessee Williams, kirjailija James Baldwin ja runoilijat William Carlos Williams ja W. H. Auden. William Carlos Williams kutsui Norsea ”sukupolvensa parhaaksi runoilijaksi”.


title: Euroopan unionin yleinen tuomioistuin

text: Euroopan unionin yleinen tuomioistuin toimii Euroopan unionin tuomioistuimen yhteydessä. Se perustettiin vuonna 1989, jonka myötä luotiin kahden oikeusasteen järjestelmä, jonka tavoitteena on parantaa oikeussuojaa sekä vähentää Euroopan unionin tuomioistuimen työmäärää ja varmistaa asioiden nopeampi ratkeaminen. Vuoteen 2009 asti tuomioistuimen nimi oli "Euroopan yhteisöjen ensimmäisen oikeusasteen tuomioistuin".


title: Euroopan unionin yleinen tuomioistuin

text: Yleisessä tuomioistuimessa on vähintään yksi tuomari jäsenvaltiota kohti. Jäsenvaltioiden hallitukset nimittävät tuomarit yhteisellä sopimuksella kuuden vuoden uusittavissa olevaksi toimikaudeksi. Tuomioistuimelle valitaan presidentti tuomareiden keskuudesta kolmen vuoden uusittavissa olevaksi toimikaudeksi. Tuomioistuimessa ei, toisin kuin yhteisöjen tuomioistuimessa, ole vakituisia julkisasiamiehiä. Yksi tuomareista voidaan kuitenkin poikkeuksellisesti määrätä hoitamaan julkisasiamiehen tehtäviä. Tuomioistuin kokoontuu jaostoissa, joihin kuuluu kolmesta viiteen tuomaria. Yhden tuomarin kokoonpano on myös mahdollinen.


title: Euroopan unionin yleinen tuomioistuin

text:
Yleinen tuomioistuin käsittelee yksityishenkilöiden ja jäsenvaltioiden suoraan vireille panemia kanteita.
Sillä on toimivalta käsitellä:Yleiselle tuomioistuimelle voidaan antaa toimivalta käsitellä tiettyjä asioita koskevia ennakkoratkaisupyyntöjä. Sen päätöksiin voidaan hakea muutosta Euroopan unionin tuomioistuimessa, mutta vain oikeuskysymysten osalta.


title: Fernand Leduc

text: Fernand Leduc (4. heinäkuuta 1916 Montréal – 28. tammikuuta 2014 Montréal) oli kanadalainen taidemaalari. Hän syntyi Québecissä ja aloitti vuonna 1938 opintonsa Montréalin École des Beaux-Artsissa.


title: Fernand Leduc

text: Leduc liittyi 1940-luvun alussa Les Automatistes -taiteilijaryhmään, mutta siirtyi vuonna 1946 Pariisiin ja alkoi vähitellen eriytyä ryhmästä. Hän kuului myöhemmin Plasticien-ryhmään ja loi vaikuttavan uran sekä Kanadassa että Ranskassa.


title: Fernand Leduc

text: Leduc’lle myönnettiin muun muassa Paul-Émile Borduas’n palkinto vuonna 1988.


title: Fernand Leduc

text: Leduc kuoli syöpään 97-vuotiaana Montréalissa tammikuussa 2014.


title: Lev Lobodin

text: Lev Aleksejevitš Lobodin (, s. 1. huhtikuuta 1969, Voronež, Neuvostoliitto) on venäläinen entinen kymmenottelija.


title: Lev Lobodin

text: Aluksi Ukrainaa edustanut Lobodin sijoittui Toronton sisäratojen MM-kisoissa 1993 seitsenottelussa neljänneksi pistein 6017. Seuraavana vuonna hän sijoittui kymmenottelussa kolmanneksi Euroopan cupissa ja voitti EM-pronssia Helsingin EM-kisoissa. Göteborgin MM-kisoissa 1995 hän oli kymmenottelussa seitsemäs tuloksella 8196. Lobodin sai Venäjän edustusoikeuden vuoden 1996 lopussa. Vuonna 1998 hän voitti EM-pronssia seitsenottelussa sisäratojen EM-kisoissa sekä kymmenottelussa Budapestin EM-kisoissa pistein 8571.


title: Lev Lobodin

text: Lobodin oli Maebashin sisäratojen MM-kisoissa 1999 seitsenottelussa kuudes tuloksella 6153. Myöhemmin samana vuonna hän sijoittui Sevillan ulkoratojen MM-kisoissa kymmenottelussa viidenneksi. Seuraavana vuonna hän oli Sydneyn olympialaisissa kolmastoista. Vuonna 2001 Lobodin voitti Lissabonin sisäratojen MM-kisoissa seitsenottelussa pronssia pistein 6202 ja sijoittui Edmontonin ulkoratojen MM-kisoissa kymmenottelussa viidenneksi. Seuraavana vuonna hän voitti lajin EM-pronssia Münchenin EM-kisoissa.


title: Lev Lobodin

text: Lobodin voitti 2003 seitsenottelussa Venäjän sisäratojen mestaruuden sekä MM-hopeaa Birminghamin sisäratojen MM-kisoissa tuloksella 6297. Samana vuonna hän sijoittui Pariisin ulkoratojen MM-kisoissa kymmenottelussa kuudenneksi. Seuraavana vuonna hän voitti Budapestin sisäratojen MM-kisoissa seitsenottelussa MM-pronssia.


title: Riistanhoitopiiri

text: Riistanhoitopiiri oli paikallisaluetasolla toimiva metsästysorganisaation yksikkö. Piirien lukumäärä oli 15 ja niiden alueet vastasivat suunnilleen vanhaa läänijakoa. Riistanhoitopiirin toimintaa johti riistapäällikkö apunaan useimmissa piireissä riistanhoidonneuvoja. Piirit olivat Metsästäjäin Keskusjärjestön valvonnan ja ohjauksen alaisia.


title: Riistanhoitopiiri

text:
Riistanhoitopiirit ja Metsästäjäin Keskusjärjestö yhdistettiin 1.3.2011 Suomen riistakeskukseksi, jolla on 15 aluetoimistoa.
Metsästyslain mukaisesti riistanhoitopiirien tehtävät ovat:Riistanhoitopiirit ovat:


title: Kiveliö

text: Kiveliö on Kangasalan asuinalue Lemmetyn osa-alueella lähellä Tampereen rajaa. Tampereen Kaupunkiliikenteen linjan 1 pysäkki sijaitsee Kiveliössä. Kiveliö koostuu lähinnä omakotitaloista.


title: Kärmesmiehet

text: Kärmesmiehet on suomalaismuusikko Pate Mustajärven ja urheiluselostajana tunnetun Antero Mertarannan "Mertsi & Pate" -nimellä levytetty single ja kappale vuodelta 2002. Sen on säveltänyt Jussi Halme, sanoittanut Mika Sundqvist ja sovittanut Jani Viitanen. Kappale oli Poko Rekordsin yritys uudeksi "kannustuslauluksi" urheilukisoja varten, mutta siitä ei koskaan sellaista tullut. Singlellä on lisäksi "jingle", joka on vain "Kärmesmiehet" -kappaleen kertosäkeen kertaus.


title: Kärmesmiehet

text: Mika Sundqvist on kirjoittanut aiemminkin urheilu-aiheisia kappaleita, kuten esimerkiksi myös Jussi Halmeen säveltämän "Pedon ulvontaa", jonka levytti Antero Mertaranta vuonna 2003. Pate Mustajärvi on myös levyttänyt useita urheilulauluja.


title: Gary Ryan

text: Gary Ryan (s. 12. kesäkuuta 1972) on irlantilainen pikajuoksija.


title: Gary Ryan

text: Ryan karsiutui 200 metrin juoksussa Pariisin sisäratojen MM-kisoissa 1997 välierissä ajalla 21,84 ja samana vuonna Ateenan ulkoratojen MM-kisoissa toisissa alkuerissä ajalla 20,83. Kaksi vuotta myöhemmin hän karsiutui Sevillan MM-kisoissa alkuerissä. Vuonna 2002 Ryan voitti Irlannin sisäratojen mestaruuden 200 metrillä, mutta karsiutui samalla matkalla Wienin sisäratojen EM-kisoissa. Myöhemmin samana vuonna hän karsiutui Münchenin EM-kisoissa välierissä.


title: Gary Ryan

text: Ryan karsiutui Birminghamin sisäratojen MM-kisoissa 2003 200 metrin välierissä. Seuraavana vuonna Budapestin sisäratojen MM-kisoissa hän karsiutui 60 metrin juoksun alkuerissä ajalla 6,83, mutta oli samoissa kisoissa mukana voittamassa MM-pronssia 4 x 400 metrin viestijuoksussa. Vuonna 2005 hän sijoittui kuudenneksi Euroopan cupin ykkösliigassa 100 metrin juoksussa ajalla 10,58. Göteborgin EM-kisoissa 2006 hän karsiutui 200 metrin alkuerissä.


title: Vladimirets T-28

text: Vladimirets T-28 on neuvostoliittolainen traktori, jota valmistettiin Vladimirissä noin 150 kilometrin päässä Moskovasta. Traktoreita valmistettiin Vladimirissä eri versioina noin 250 000 kappaletta vuosina 1958–1970, minkä jälkeen tuotanto siirtyi Kazakstaniin, jossa viimeinen puuvillamalli valmistettiin tiettävästi vuonna 1995. Neuvostoliiton markkinoille tarkoitetut traktorit maalattiin vihreiksi ja ulkomaille myydyt traktorit maalattiin tummanpunaisiksi. Vientiä ei ollut merkittävissä määrin juuri muualle kuin itäblokin maihin ja muutamiin muihin maihin. Suomessa traktorimalli tunnettiin nimellä Valto 28. Suomeen Oy Konela Ab toi Vladimirets T-28:aa vain 30 kappaletta, sillä Vakola asetti sen myyntikieltoon. Brysselin maailmannäyttelyssä traktori sai kultamitalin.


title: Star Wars: Clone Wars

text: Star Wars: Clone Wars on yhdysvaltalainen lyhytanimaatiosarja, jonka loivat Genndy Tartakovsky, Henry Gilroy ja George Lucas. Sarjan tuotti Cartoon Network Studios ja siitä tehtiin yhteensä 25 jaksoa, jotka kestivät vaihtelevasti 3–12 minuuttia jaksoa kohden, yhteensä sarja kesti noin 127 minuuttia. Sarjan tapahtumat sijoittuvat "" ja "" väliin.


title: Star Wars: Clone Wars

text: Tammikuussa 2009 IGN-sivuston laatiman sadan parhaan animaatiosarjan listan mukaan "Star Wars: Clone Wars" oli sijalla 21. Sarja on voittanut Emmy-palkinnon vuosina 2004 ja 2005.


title: Star Wars: Clone Wars

text: Star Wars: Clone Wars sai samankaltaisen tietokoneanimaatiosarjan, "" vuonna 2008, jonka tuotti tällä kertaa Lucasfilm Animation. Lisäksi kesällä 2008 ilmestyi tietokoneanimoitu elokuva "".


title: Jyväskylän kaupunginteatteri

text: Jyväskylän kaupunginteatteri on vuonna 1961 perustettu teatteri, joka toimii Alvar Aallon suunnittelemassa teatteritalossa Jyväskylän keskustassa.


title: Jyväskylän kaupunginteatteri

text: Teatteritalo valmistui kuusi vuotta Aallon kuoleman jälkeen vuonna 1982. Teatteri koostuu kahdesta näyttämöstä, joista suuren näyttämön katsomossa on 551 paikkaa ja pienellä näyttämöllä noin sata paikkaa.


title: Jyväskylän kaupunginteatteri

text: Teatterissa esitetään uusia ensi-iltoja kuudesta kahdeksaan vuodessa. Yhteensä esityksiä on vuosittain noin 250 ja yleisöä noin 60 000.


title: Jyväskylän kaupunginteatteri

text: Ohjelmistoon kuuluneita musiikkinäytelmiä ovat muun muassa "Niin kuin taivaassa" (2009), Ulvova mylläri 2009–2010, My Fair Lady 2010–2011, "Piaf" 2011–2012, Myrskyluodon Maija 2012–2013, Shrek 2013–2014, Lainahöyhenissä 2014–2015 ja "Jekyll & Hyde" 2015–2016.


title: Jyväskylän kaupunginteatteri

text: Vuodesta 2002 teatterin erityisenä painopisteenä on ollut lasten- ja nuortenteatteri sekä siihen liittyvä teatterikasvatus. Tätä se on toteuttanut erilaisilla työpajoilla, Teatteri tutuksi -toiminnallaan sekä erilaisilla yhteistyöprojekteilla lasten ja nuorten kanssa. Sylivauvoillekin tarkoitettuja produktioita on tehty, esimerkiksi vuoden 2010 "Vaavin salattu elämä".Lähde (1961–2001)


title: Jyväskylän kaupunginteatteri

text: Teatterin tunnettuja näyttelijöitä ovat Maritta Viitamäki ("Maa on syntinen laulu") ja Kari Kihlström ("Porttikielto taivaaseen", "Talvisota"). Vuonna 2015 teatterissa näyttelevät muiden muassa Anne-Mari Alaspää, Henri Halkola, Joni Leponiemi, Saara Jokiaho, Maija Andersson, Anneli Karppinen, Jorma Böök, Hannu Lintukoski, Taina Reponen, Piia Mannisenmäki, Jukka-Pekka Mikkonen ja Miikka Tuominen.


title: Jyväskylän kaupunginteatteri

text: Jyväskylän kaupunginteatteri palkittiin vuoden 2007 reiluimpana kulttuurityönantajana.


title: Jyväskylän kaupunginteatteri

text: Vuonna 1984 teatterin johtoon tullut Aimo Hiltunen pyrki löytämään yleisöön vetoavia näytelmiä. Syksystä 1988 alkaen esitetty Mustalaisleiri muuttaa taivaaseen -musiikkinäytelmä oli kapellimestari Jyrki Heikkilän ja käsikirjoittaja Martti Pulakan yhteistyön hedelmä ja Suomen kantaesitys. Kolmen näytäntökauden aikana sen näki yli 105 000 katsojaa. 1990-luvun Rauli Jokelinin neljä vuotta kestänyttä aikaa leimasi talouskriisi. Jokelinin kaudella nähtiin teatterissa suosittu unkarilainen musikaali "Se on elämää, Misi". Aila Lavasteen kaudella 2000-luvun alussa nähtiin teatterin 40-vuotisjuhlanäytelmänä kappale "Maan päällä paikka yksi on" (2001). Reino Braggen kaudella syksyllä 2010 ohjelmiston vetonaulana oli My Fair Lady.


title: Caloriksen allas

text: Caloriksen allas (lat. "Caloris planitia") on noin 1 300 kilometrin läpimittainen törmäyskraatteri Merkuriuksen pinnalla. Se kuuluu Aurinkokunnan suurimpiin törmäysmuodostumiin.


title: Caloriksen allas

text: Caloriksen allasta ympäröi noin kahden kilometrin korkuinen vuorijono "Caloris Montes" ja kraatterin pohja on planeetan sisältä törmäyksen jälkeen purkautuneen laavan peittämää. Mariner 10 -luotaimen ohilentojen aikana vuosina 1974–1975 Caloriksen allas oli joka kerta Merkuriuksen terminaattorilla, minkä vuoksi siitä on saatu kuvattua vain noin puolet. NASAn MESSENGER-luotain kartoittaa loput kraatterista.


title: Caloriksen allas

text: Kraatteria ympäröi joukko törmäykseen liittyviä geologisia muodostumia, joista käytetään nimitystä Caloriksen ryhmä.


title: Chrysler 300

text: Chrysler 300 voi tarkoittaa seuraavia automalleja:


title: Robert Cyril Layton Perkins

text: Robert Cyril Layton Perkins (15. marraskuuta 1866 Badminton, Gloucestershire, Britannia – 18. syyskuuta 1955 Bovey Tracy, Devon, Britannia) oli englantilainen eläintieteilijä, jonka erikoisala oli pistiäiset.


title: Robert Cyril Layton Perkins

text: Perkins tutki ja keräsi hyönteisiä, matoja ja lintuja Havaijilla 1892–1912 Royal Societyn ja British Association for the Advancement of Sciencen pyynnöstä. Hän oli viimeisiä tutkijoita, jotka saivat vielä omin silmin nähdä sittemmin sukupuuttoon kuolleita lintulajeja.


title: Robert Cyril Layton Perkins

text: Perkins kirjoitti David Sharpin teokseen "Fauna Hawaiiensis" kappaleet ornitologiasta ja entomologiasta.


title: Robert Cyril Layton Perkins

text: Perkins avioitui 1901 Zoë Lucy Sherrard Alataun kanssa. Heidän poikansa John Frederick Perkins (1910–1983) tutki myös pistiäisiä. 1942 Perkins avioitui toistamiseen, nyt Clara Senior Dowsen kanssa.


title: Robert Cyril Layton Perkins

text: Perkins kuvaili ja nimesi linnuista muun muassa havaijinviherkiipijöiden suvun "Paroreomyza" 1901.


title: Reino Bragge

text: Reino Kalevi Bragge (s. 14. toukokuuta 1956 Nakkila) on suomalainen näyttelijä ja teatterinjohtaja. Vuodesta 2010 hän on ollut Tampereen Teatterin johtaja.


title: Reino Bragge

text: Bragge valmistui ylioppilaaksi vuonna 1975 ja filosofian maisteriksi 1988 Tampereen yliopistosta. Hän näytteli Savonlinnan kaupunginteatterissa 1981–1983 ja Joensuun kaupunginteatterissa 1983–1986. Bragge on näytellyt jonkin verran myös televisiossa.


title: Reino Bragge

text: Vuosina 1992–1995 Bragge oli Tampereen yliopiston taideaineiden laitoksen ohjaaja vuosina 1986–1992 ja 1995–1996 sekä näyttelijäntyön laitoksen teatteripäällikkö. Hän on toiminut Joensuun kaupunginteatterin johtajana (1996–1999), Tampereen Teatterin hallintojohtajana (1999–2000), Porin Teatterin johtajana (2000–2007) ja Jyväskylän kaupunginteatterin johtajana (2007–2010). 1. elokuuta 2010 hän siirtyi Tampereen Teatterin johtajaksi.


title: Reino Bragge

text: Näyttelijä Joonas Bragge on Reino Braggen poika.


title: Sidney Wood

text: Sidney Burr Wood (1. marraskuuta 1911 – 10. tammikuuta 2009) oli yhdysvaltalainen tennispelaaja. Hän syntyi Connecticutin Black Rockissa ja voitti vuonna 1931 miesten kaksinpelin mestaruuden Wimbledonissa.


title: Sidney Wood

text: Wood on kuulunut International Tennis Hall of Fameen vuodesta 1964. Yksi hänen lapsistaan, Colin, tuli tunnetuksi Diane Arbusin valokuvasta "Child with Toy Hand Grenade in Central Park".


title: Ounaskosken rautatie- ja maantiesilta

text: Ounaskosken rautatiesilta on Kemijoen Ounaskosken Rovaniemen keskustassa ylittävä teräsristikkorakenteinen kaksikantinen rautatie- ja maantiesilta. Ylempää sillan kantta käyttää rautatieliikenne, alempaa kantta käyttää kaupungin, Ounasvaaran ja lähiseutujen välinen autoliikenne. Autokannen sivuilla kulkevat kävely- ja pyörätiet.


title: Ounaskosken rautatie- ja maantiesilta

text: Alkumatkalleen suuria ja kalliita siltoja vaatinut rautatie Kemijärvelle vihittiin käyttöönsä heinäkuussa 1934. Sillat ehtivät olla käytössä runsaat kymmenen vuotta. Lapin sodan aikana, 10. lokakuuta 1944 kello 20.00, saksalaiset räjäyttivät Ounaskosken sillan, ja silta tuhoutui täysin. Sodan jälkeen Kemijoki ylitettiin erilaisten tilapäisratkaisujen avulla aina vuoteen 1951 saakka, jolloin Ounaskosken kaksikantinen maantie- ja rautatiesilta otettiin uudelleen käyttöön. Kemijoki oli ylitetty esimerkiksi jääteitä myöten, lautoilla, losseilla, veneillä ja laivoilla. Tilapäisratkaisuna oli myös Ounaskosken pukkisilta sekä Lainaan kantavampi puusilta, jota käytti kauas Pohjois-Lappiin vienyt valtatie. Jäätietä käytti talvisin myös Kemijärven rautatie.


title: Ounaskosken rautatie- ja maantiesilta

text: Ounaskosken rautatiesilta on yksi Rovaniemen nähtävyyksistä. Usein matkailijat käyvät ottamassa sieltä käsin kuvia Kemijoesta sekä kaupungin jokivarsinäkymistä. Vuonna 2007 joulukuussa Ounaskosken rautatiesillan ylitti vanha perinteinen höyryjuna, joka kuljetti turisteja Rovaniemeltä Kemijärvelle ja takaisin.


title: Ounaskosken rautatie- ja maantiesilta

text: Virallisissa kartoissa ja asemakaavassa sillalla itsellään tai sillan ylittävällä tiellä ei kuitenkaan ole nimeä. Toukokuussa 2016 kaupunginvaltuutettu Antti Liikkanen teki aloitteen sillan nimeämisestä Ounaskosken sillaksi myös virallisesti.


title: Kamariherra

text: Kamariherra on keisarillisen Venäjän aikainen arvonimi.


title: Kamariherra

text: Arvonimen myönsi keisarillisen Venäjän valtioneuvosto eli keisarillinen kabinetti. Sitä myönnettiin erityisesti diplomaattis-kaupallisista ansioista.


title: Kamariherra

text: Eräs tunnetuimpia suomalaisia kamariherroja oli Mustion ja Kytäjän kartanoiden omistaja, varatuomari Hjalmar Linder.


title: Kamariherra

text: Arvonimi oli henkilökohtainen eikä siis periytyvä. Arvoasteikossa se sijoittuu hiukan vapaaherran alapuolelle.


title: Kamariherra

text: Arvonimen myöntäminen loppui Helmikuun vallankumoukseen.


title: SdKfz 253

text: SdKfz 253 leichter Gepanzerter Beobachtungskraftwagen oli saksalainen kevyt tarkkailuajoneuvo, jota käytettiin tykistön etätarkkailijana täydentääkseen panssarivaunu- ja moottorisoituja jalkaväkiyksiköitä. Ajoneuvo kuuluu SdKfz 250 -sarjaan.


title: SdKfz 253

text: Ulkoasu oli samanlainen kuin SdKfz 250:lla, mutta SdKfz 253 oli umpinainen.


title: Charles Albert Buswell

text: Charles Albert Buswell (15. lokakuuta 1913 – 14. kesäkuuta 2008) oli katolisen kirkon yhdysvaltalainen pappi. Hän syntyi Homesteadissa, Oklahomassa, mutta muutti jo pian perheineen Oklahoma Cityyn.


title: Charles Albert Buswell

text: Buswell aloitti opintonsa Yhdysvalloissa ennen lähtemistään Leuvenin American Collegeen Belgiaan vuonna 1936. Hän sai pappisvihkimyksensä 9. heinäkuuta 1939 ja palasi Yhdysvaltoihin.


title: Charles Albert Buswell

text: Paavi Johannes XXIII nimesi Buswellin 8. elokuuta 1959 Pueblon hiippakunnan piispaksi Coloradossa. Hän erosi 19. syyskuuta 1979 kaksikymmentä vuotta palveltuaan ja oli kuollessaan 94-vuotias.


title: Ben Carnevale

text: Bernard L. "Ben" Carnevale (30. lokakuuta 1915 – 25. maaliskuuta 2008) oli yhdysvaltalainen koripallovalmentaja. Hän syntyi New Jerseyssä ja valmistui siellä Somerville High Schoolista.


title: Ben Carnevale

text: Carnevale valmensi vuosina 1944–1946 Pohjois-Carolinan yliopistolla, josta lähdettyään hän loi kaksi vuosikymmentä kestäneen uran Yhdysvaltain laivasto-opistossa. Hänen saavutuksiaan lajissa pidetään niin merkittävinä, että hänelle myönnettiin vuonna 1970 paikka Basketball Hall of Famessa.


title: Alfred Newton

text: Alfred Newton (11. kesäkuuta 1829 Geneve–7. kesäkuuta 1907) oli englantilainen eläintieteilijä ja lintutieteilijä.


title: Alfred Newton

text: Newton opiskeli Magdalene Collegessa Cambridgessa. Hän matkusteli laajalti, muun muassa Lapissa, Islannissa, Huippuvuorilla, Länsi-Intian saaristossa ja Pohjois-Amerikassa. 1866 hänestä tuli ensimmäinen eläintieteen ja vertailevan anatomian professori Cambridgessa, jossa virassa hän pysyi kuolemaansa saakka. Hänen palveluksensa lintutieteelle ja eläinmaantieteelle palkittiin 1900, kun hän sai vastaanottaa Royal Societyn Kuninkaallisen mitalin (Royal medal).


title: Alfred Newton

text: 1858 Newton oli perustamassa British Ornithologists' Unionia (BOU). Hän kirjoitti useita kirjoja, muun muassa "Zoology of Ancient Europe" (1862), "Ootheca Wolleyana" (1864 alkaen), "Zoology" (1872) ja "Dictionary of Birds" (1893–1896). Hän toimitti "The Ibis" lehteä 1865–1870, "Zoological Record"ia 1870–1872 ja Yarrellin "British Birds"iä 1871–1882.


title: Alfred Newton

text: Newton vietti jonkin aikaa tutkien Maskareenien kadonneita lintulajeja, joista hänen veljensä Sir Edward Newton lähetti hänelle näytteitä. Näitä olivat muun muassa dodo ja rodriguezindodo. 1872 hän kuvaili ensimmäisenä rodriguezinkaijan ("Psittacula exsul"), joka kuoli sukupuuttoon 1875. Hän kuvaili ja nimesi myös havanepeipon suvun "Ciridops" 1892. Myös tämä lintulaji on sittemmin kuollut sukupuuttoon.


title: Philip Franks

text: Philip Acford Franks (s. 2. helmikuuta 1956 Lontoo Britannia) on englantilainen teatteriohjaaja ja näyttelijä, joka on näytellyt tv-sarjoissa "Oi ihana toukokuu" (1991–1993) ja "Sydämen asialla" (1998–2002), jossa hänen hahmonsa oli ylikonstaapeli Raymond Craddock. Hän kuuluu Royal Shakespeare Companyyn.


title: Duncan Bell

text: Duncan Iain Cavill Bell (s. 16. tammikuuta 1955, Glasgow, Skotlanti) on skotlantilainen näyttelijä. Bell esiintyi englantilaisessa tv-sarjassa "Sydämen asialla" näytellen ylikonstaapeli Dennis Iain Mertonia tuotantokausilla 2002–2004, yhteensä yli 70 jaksossa. Hän jätti sarjan tultuaan ensimmäistä kertaa isäksi syyskuussa vuonna 2003 ja on tämän jälkeen esiintynyt harvakseltaan. Hän on ollut vierailevana tähtenä useassa sarjassa ennen Sydämen asialla -rooliaan, mm. sarjoissa Foylen sota, Komisario Frost, Hornblower, Taggart ja Tohtori Finlay.


title: Shining

text: Shining voi tarkoittaa:


title: Tero Kaski

text: Tero Kaski (10. elokuuta 1950 Lahti – 3. tammikuuta 2001 Kuusankoski), lempinimeltään Daddy T-Roy, oli huomattava suomalainen reggae-vaikuttaja.


title: Tero Kaski

text: Kaski kiinnostui jamaikalaisesta musiikista 1970-luvun alussa ja oli ensimmäisten joukossa tekemässä reggaeta tutuksi Suomessa. Uransa aikana hän muun muassa kävi Jamaikalla, teki artistihaastatteluja, piti Black Star -levyliikettä, julkaisi Cool Runnings -lehteä sekä asiaan liittyvää kirjallisuutta (tunnetuimpana todennäköisesti Pekka Vuorisen kanssa tehty "Reggae Inna Dancehall Style") ja veti radio-ohjelmia Yleisradion ja Radio Cityn aalloilla (muun muassa Roots & Culturea). Koulutukseltaan Kaski oli kielenkääntäjä, muttei koskaan harjoittanut kyseistä ammattia päätoimisesti. Hän kuoli äkilliseen sairauskohtaukseen kotonaan 50-vuotiaana.


title: Kisakallion Urheiluopisto

text: Kisakallion Urheiluopisto (ent. Liikuntaopisto Kisakallio) on vuonna 1949 perustettu Lohjan Karnaisten kylässä sijaitseva urheiluopisto. Sen strategiset päälajit ovat koripallo, melonta, soutu, rytminen voimistelu ja joukkuevoimistelu, joille se toimii valtakunnallisena valmennuskeskuksena.


title: Kisakallion Urheiluopisto

text: Valmennuskeskuksen ydinosaamista on yleismotoristen taitojen kokonaisvaltainen ja monipuolinen kehittäminen yli lajirajojen. Kisakalliossa harjoittelevat ja leireilevät ympärivuotisesti myös mm. melojat, soutajat, telinevoimistelijat, jalkapalloilijat, lentopalloilijat, koripalloilijat, salibandynpelaajat, taitoluistelijat, muodostelmaluistelijat, curlingpelaajat, ampujat, suunnistajat, taekwondoinit, tanssijat, jääkiekkoilijat ja ringetenpelaajat. Kisakalliossa järjestetään myös paljon erilaisia liikuntaleirejä eri ikäisille.


title: Kisakallion Urheiluopisto

text: Kisakalliolla on erilaisia tiloja ja palveluita urheiluseuroille, yrityksille ja kouluille. Opiston alueella on palloiluhalli (uudistettu 2013 parkettilattia n. 1 000 m), harjoitushalli (valmistunut 2011, noin 1000 neliön taraflex-pintainen), 4 kentän tennishalli (valmistunut 2011), ympärivuotisesti vihreä tekonurmi jalkapallokenttä (valmistunut 2008, koko 55 × 95 m), taitosali (=rytmisen voimistelun olympia-alusta eli kanveesi valmistunut 2009), jäähalli (2002), pienpelistadion, peilisali, kuntosali, ulkotenniskenttä, curling-rata, frisbeegolfrata ja telinevoimistelutila. Urheiluopisto sijaitsee Lohjanjärven rannalla, mikä tarjoaa kesällä melonta- ja soutumahdollisuudet sekä talvella mm. retkiluisteluradan.


title: Kisakallion Urheiluopisto

text: Majoituskapasiteettiä opistolta löytyy 700 hengelle. Katajarinne 1&2 (2008) -huoneistohotellissa on 40 huonetta (2-5 hlöä per huone), Katajarinne 3&4:ssa (2011) on 32 huonetta, ja Campus (2003) majoittaa 60 henkeä. Koivupiha ja Rantarinne ovat valmistuneet 70-luvulla, mutta tilat on remontoitu 2009. Lisäksi opistolla on 2011 valmistuneita edustusvilloja.


title: Kisakallion Urheiluopisto

text: Suomen Naisten Liikuntakasvatusliitto perusti Kisakallion vuonna 1949 nimellä Liikuntaopisto tuolloin Sipooseen kuuluneeseen Karhusaareen. Tuolloin toiminta käsitti naisvoimistelukursseja ja naisvoimistelun ohjaajien kouluttamista. Vuonna 1954 Kisakallion omistajaksi tuli Kisakallio-säätiö, kun opisto haluttiin eriyttää SNLL:stä, jotta sen oli mahdollista saada harkinnanvaraista valtionapua.


title: Kisakallion Urheiluopisto

text: Kun Kisakalliosta vuonna 1965 tuli lakisääteistä valtionapua saava urheiluopisto, vaihtui nimi Kisakallion urheiluopistoksi. Opisto päätettiin myös siirtää parempiin tiloihin, joissa voitaisiin toimia monipuolisemmin. Paikaksi valittiin Lohjan Karnaisten kylä, jonne Kisakallio muutti 3. marraskuuta 1966. Maa-aluetta oli nyt kolmen hehtaarin sijasta 24, ja uudet tilat olivat huomattavasti aikaisempia suuremmat.


title: Kisakallion Urheiluopisto

text: Vuonna 1979 Kisakalliosäätiö ja SVUL sopivat yhteistyöstä, jonka puitteissa SVUL valitsi jäsenet Kisakalliosäätiön valtuuskuntaan. Sopimuksen myötä Kisakallion toiminta avautui miehille ja pojille, ja opistoon saatiin ensimmäinen miesopettaja. Myös opiston hallintoon tuli ensimmäistä kertaa miehiä.


title: Kisakallion Urheiluopisto

text: Vuonna 1993 Kisakallio sai luvan järjestää ammatillista koulutusta, jonka tavoitteena on liikunnanohjauksen perustutkinto. Näin Kisakalliosta tuli ammatillinen oppilaitos.


title: Kisakallion Urheiluopisto

text: Kun SVUL:n keskusjärjestöasema päättyi, Kisakalliosäätiön sääntöjä muutettiin vuonna 1994 siten, että säätiön valtuuskunnan muodostaa yksin SNLL.


title: Kisakallion Urheiluopisto

text: Opistoa laajennettiin huomattavasti 1983 ja 1984 muun muassa päärakennusta kunnostamalla ja laajentamalla. Vuonna 2007 opiston lämmitysjärjestelmäksi valittiin maalämpö. Opiston tilat ja urheiluhallit saavat lämpönsä viereisestä Maikkalanselästä.


title: Kisakallion Urheiluopisto

text: Kisakalliossa voi suorittaa liikuntaneuvojan perustutkinnon ja liikunnanohjauksen peruskurssin. Lisäksi Kisakalliossa voi opiskella liikunnan ammattitutkinnon (aikuisliikunnan suuntautumisala) ja valmentajan ammattitutkinnon, kuntotestaajan täydennyskoulutuksen sekä jääkiekkohuoltajan täydennyskoulutuksen. Kisakalliossa voi opiskella myös liikuntaneuvojan tutkinnon oppisopimuksella.


title: Kisakallion Urheiluopisto

text: Kisakallion urheiluopisto ja Suomen Koripalloliitto tekivät joulukuussa 2013 strategisen kumppanuussopimuksen, jonka mukaan Kisakalliosta tuli Koripalloliiton harjoitus- ja valmennuskeskus. Kesästä 2014 alkaen otettiin käyttöön vanhan tennishallin paikalle tehty Susi Training Center, johon Kisakallio sijoitti noin 2,3 miljoonaa euroa. Koripalloliitto on keskittänyt Susi Training Centeriin maajoukkuetoimintansa ja valmentajakoulutuksensa soveltuvin osin. Koripallon harjoitusolosuhteet parantuivat Suomessa harjoituskeskuksen perustamisen myötä merkittävästi, ja se oli ensimmäinen paikka Suomessa, jossa erityisesti koripallon harjoitustarpeet huomioitiin.


title: Kisakallion Urheiluopisto

text: Susi Training Center on noin 3 000 neliömetrin kokoinen. Se käsittää väliverholla jaettavat kaksi täysimittaista koripallokenttää, jotka voi yhdistää kansainvälisen tason pelikentäksi FIBA-sertifioidulla parketilla. Susi Training Centerin lisäksi Kisakallio remontoi päärakennuksensa palloiluhallin huippukoripallon vaatimukset täyttäväksi, rakennuskompleksin kolmanneksi koripallokentäksi. Kenttien lisäksi Susi Training Centerissä on oheisharjoitustilat (40×20-metrinen monitoimikenttä, juoksurata testaus- ja oheisharjoituksiin sekä voimaharjoittelualue), huoltohuoneet ja varastotilat. Harjoituksista on mahdollisuus antaa välitöntä videoitua palautetta. Koripalloilijoille hankittiin erikoispitkiä sänkyjä, ja myös Kisakallion muut tilat ovat koripalloilijoiden hyödynnettävissä.


title: 34 (luku)

text: 34 (kolmekymmentäneljä) on luonnollinen luku, jota edeltää 33 ja seuraa 35.


title: Sääveikkaaja

text: Sääveikkaaja oli Yle TV2-kanavalla esitettävä lastenohjelma. Siinä Sääveikkaaja Ilkka Jääskeläinen veikkasi Suomen säätä. Sääveikkaaja nähtiin Pikku Kakkosessa arkiaamuisin. Jokainen jakso päättyi Ilkan sanomalla lauseella: ""Vaikkei aurinko näkyisikään, se paistaa aina, ainakin pilven takana"".


title: 36 (luku)

text: 36 (kolmekymmentäkuusi) on luonnollinen luku, jota edeltää 35 ja seuraa 37.


title: Feliks Jarocki

text: Feliks Paweł Jarocki (14. tammikuuta 1790 Pacanowie–25. maaliskuuta 1865 Varsova) oli puolalainen Varsovan yliopiston eläintieteen professori.


title: Feliks Jarocki

text: Jarocki organisoi ja hoiti Varsovan yliopiston eläintieteellistä kabinettia 1819–1862. Kabinetin kokoelma perustui paroni Sylwiusz Minckwitzin 20 000:n näytteen kokoelmaan. Jarocki kasvatti kokoelmaa ostoin ja tieteellisillä tutkimusretkillä Puolaan ja Ukrainaan. Hän hankki lukuisia tärkeitä kirjoja eläintieteelliseen kirjastoon. Kun hän vetäytyi virastaan oli kokoelma kasvanut 65 690 näytteeseen ja kirjastossa oli 2 000 teosta. Władysław Taczanowski seurasi häntä virassa.


title: Feliks Jarocki

text: Jarocki kirjoitti 6-osaisen, keskeneräiseksi jääneen teoksen "Zoologia czyli zwierzętopismo ogólne podług naynowszego systemu ułożone" (1821–1838). Toisessa, lintuja käsittelevässä, osassa hän kuvailee muun muassa iivin suvun "Vestiaria" 1821.


title: Feliks Jarocki

text: Jarocki toimi Frederic Chopinin mesenaattina.


title: Mikko Bredenberg

text: Mikko Vilhelm Johannes Bredenberg (s. 23. huhtikuuta 1977 Tampere) on suomalainen näyttelijä.


title: Mikko Bredenberg

text: Bredenberg on yksi Tampereella toimivan Teatteri Siperian jäsenistä. Hän on valmistunut Teatterikorkeakoulun näyttelijätyön koulutusohjelmasta 2002 teatteritaiteen maisteriksi, minkä jälkeen hän teki useita rooleja Kuopion kaupunginteatterissa 2004–2005. Teatterin lisäksi Bredenberg on näytellyt myös tv-sarjoissa ("Hovimäki", "Yhteinen huone") sekä elokuvissa ("Tali-Ihantala 1944"). Syksyllä 2008 Jyväskylän kaupunginteatterin "Veriveljet"-musikaalissa Bredenbergillä oli keskeinen Eddien rooli.


title: 37 (luku)

text: 37 (kolmekymmentäseitsemän) on luonnollinen luku, jota edeltää 36 ja seuraa 38.


title: 37 (luku)

text: 37 on kahdestoista alkuluku ja pienin epäsäännöllinen alkuluku.


title: 37 (luku)

text:
Luku 37 on neljäs keskitetty kuusikulmioluku, sillä 37 täplästä voidaan muodostaa kuusikulmion muotoinen kuvio. Lisäksi se on tähtiluku, sillä 37 pistettä tai täplää voidaan järjestää myös heksagrammin eli kuusisakaraisen tähden mukaiseksi kuvioksi.37 kerrottuna kolmella antaa 111. Vastaavasti 111 jaettuna sen numeroitten summalla
formula_1.
Edelleen 37 on kaikkien 111:n monikertojen alkutekijä.
Tähän perustuvat monet lukutemput.


title: Roger Zelazny

text: Roger Zelazny (s. 13. toukokuuta 1937 – 14. kesäkuuta 1995) oli yhdysvaltalainen tieteiskirjailija. Zelaznyn ensimmäinen scifinovelli julkaistiin 1962. Sf-yleisölle hän tuli tunnetuksi saatuaan kaksi Nebula-palkintoa ja yhden Hugo-palkinnon 1966. Vuonna 1969 Zelazny ryhtyi kokopäiväiseksi tieteis- ja fantasiakirjailijaksi. Zelazny oli 1960- ja 70-lukujen science fictionin uuden aallon keulakuvia Yhdysvalloissa yhdistämällä science fictioniin psykologisia ja yhteiskunnallisia aiheita.


title: Roger Zelazny

text: Zelaznyn suomennetuista tieteisnovelleista ”Ruusu ja Saarnaaja” (1963) oli vahva Hugo-ehdokas 1964. ”Olento nimeltä Bork” (1974) oli vuoden 1975 Nebula- ja Jupiter-palkintojen ehdokas.


title: Roger Zelazny

text: Zelaznyn tieteisromaaneista on suomennettu "Kujanjuoksu" (1969), kertomus ydinsodan jälkeisestä maailmasta, jossa Helvetin enkeli, rangaistusvanki Hell Tanner kuljettaa ruttolääkettä läpi Amerikan mantereen. Zelazny on kertonut kirjoittaneensa kirjan tutkiakseen kysymystä, mitä merkitystä on sillä, tekeekö hyvä ihminen jotakin ylevistä syistä, vai siveetön itsekkäistä syistä.


title: Roger Zelazny

text: Zelaznyn Amber-kirjoja on kaikkiaan kymmenen, joista viisi ensimmäistä kertoo prinssi Corwinin seikkailuista ja viisi jälkimmäistä hänen pojastaan Merlinistä. Sarjasta on suomennettu kaksi ensimmäistä osaa, "Amberin yhdeksän prinssiä" (1970) ja "Avalonin luodit" (1972). Alkuperäiseen sarjaan kuuluvat myös "Sign of the Unicorn" (1975), "The Hand of Oberon" (1976) ja "The Courts of Chaos" (1978).


title: Roger Zelazny

text: Toinen sarja:


title: Varpaan kärkinivel

text: Varpaan kärkinivel () muodostuu mediaalisen ja distaalisen varvasluun välille. Myös varpaiden distaalinen jänneluu osallistuu nivelen muodostukseen. Varpaan kärkiniveltä kutsutaan kavioeläimillä kavioniveleksi.


title: Kavionivel

text: Kavionivel tarkoittaa seuraavia asioita:


title: Ilkka Aro

text: Ilkka Juhani Aro (s. 19. helmikuuta 1955 Joensuu) on suomalainen näyttelijä. Hän on työskennellyt Vaasan Kaupunginteatterissa vuodesta 1987 lähtien. Syksyllä 2013 Aro siirtyi Porin teatteriiin.


title: Ilkka Aro

text: Ilkka Aro on esiintynyt muun muassa näytelmissä "Tullijoella" (2005), "Elling" (2005) sekä Samuel Beckettin yhden miehen näytelmässä "Krappin viimeinen ääninauha" (2007). Hänellä on ollut pieniä rooleja myös elokuvissa "Häjyt" ja "Bugi Fiction" sekä televisiosarjassa "Liian paksu perhoseksi".


title: Jude Watson

text: Jude Watson (oik. Judy Blundell) on lasten- ja nuortenkirjailija, joka on kirjoittanut useita Tähtien sota -kirjoja. Watsonin "Jedioppilas"-sarjan suomentaminen lopetettiin kahdeksannen osan jälkeen.Lisäksi on ilmestynyt kaksi ”Jedi Apprentice Special Edition” -kirjaa ("Deceptions", 2001 ja "The Followers", 2002), jotka toimivat siltana Jedioppilas- ja Jeditehtävä-sarjojen välillä.


title: Varpaan keskinivel

text: Varpaan keskinivel () muodostuu varpaan tyvijäsenen ja keskijäsenen välille. Kavio- ja sorkkaeläimillä niveltä kutsutaan kehäniveleksi.


title: Sanford Ballard Dole

text: Sanford Ballard Dole (23. huhtikuuta 1844 Honolulu – 9. kesäkuuta 1926 Honolulu) oli Havaijin tasavallan presidentti, lakimies ja lintutieteilijä.


title: Sanford Ballard Dole

text: Dole syntyi Honolulussa valkoiseen protestanttiseen lähetyssaarnaajaperheeseen, joka oli tullut Norridgewockista Mainesta. Hänen serkkunsa oli ananaspohatta James Dole, joka seurasi Sanfordia Havaijille myöhemmin.


title: Sanford Ballard Dole

text: Dole kuului varakkaaseen yläluokkaiseen maahanmuuttajayhteisöön, joka muodosti hallitsevan luokan Havaijin poliittisessa ilmastossa. Dole palveli lakimiehenä kuningas David Kalākauaa ja kuningatar Liliuokalania. Hän oli havaijilaisen kulttuurin ja yhteisön länsimaistamisen näkyvimpiä kannattajia.


title: Sanford Ballard Dole

text: Dole valittiin Havaijin tasavallan ensimmäiseksi ja ainoaksi presidentiksi vuonna 1894. Vuonna 1900 Havaiji julistettiin Yhdysvaltojen territorioksi ja Dolesta tuli kuvernööri.


title: Sanford Ballard Dole

text: Dole nimesi linnuista sittemmin sukupuuttoon kuolleen havanepeipon ("Ciridops anna") vuonna 1878.


title: Kehänivel

text: Kehänivel tarkoittaa seuraavia asioita:


title: Angela ja ajan tuulet

text: Angela ja ajan tuulet on TV1:n vuonna 1999 ensiesitetty kausisarja. Se perustuu Jörn Donnerin romaaneihin "Nyt sinun täytyy" ("Nu måste du"; julkaistu myös nimellä "Viimeinen kesä"), "Angela" ("Angelas krig"; julkaistu myös nimellä "Angelan sota"), "Jakob ja kylmä rauha" ("Jakob och friheten") sekä "Angela ja rakkaus" ("Angela och kärlek").


title: Angela ja ajan tuulet

text: Sarja kertoo tarinan Andersin tehtailijasuvusta. Sarjan taustalla elää Suomen historia 1930-luvun lopulta 1950-luvulle.


title: Rauf Denktaş

text: Rauf Raif Denktaş (27. tammikuuta 1924 Páfos – 13. tammikuuta 2012) oli kyproksenturkkilainen poliitikko. Häntä pidetään Turkin tunnustaman Pohjois-Kyproksen turkkilaisen tasavallan isänä, ja hän toimi sen ensimmäisenä presidenttinä vuosina 1985–2005.


title: Rauf Denktaş

text: Denktaşin isä oli kyproksenturkkilainen tuomari. Denktaş kävi Nikosiassa englantilaista koulua. Hän toimi kääntäjänä ja opettajana ennen kuin opiskeli Britanniassa juristiksi. Hän valmistui 1947 ja palasi Kyprokselle juristiksi ja osallistui Kyproksen itsenäisyyshankkeisiin. 1948 hänestä tuli valtionsyyttäjä.


title: Rauf Denktaş

text: Denktaşin seuraajaksi valtionpäämiehen virassa valittiin Mehmet Ali Talat.


title: Rauf Denktaş

text: Myös Rauf Denktaşin poika Serdar Denktaş on Pohjois-Kyproksessa huomattava poliittinen vaikuttaja.


title: Mehmet Ali Talat

text: Mehmet Ali Talat (s. 6. heinäkuuta 1952) on kyproksenturkkilainen poliitikko. Hän toimi Pohjois-Kyproksen tasavallan "de facto" presidenttinä vuosina 2005-2010. Koska Pohjois-Kyproksen itsenäisyyttä ei ole kansainvälisesti tunnustettu, ei Talatin presidenttiyttäkään tunnustettu. YK piti Talatia bona fide Pohjois-Kyproksen neuvottelijana. Aikaisemmin Talat on toiminut Turkkilaisen republikaanipuolueen puheenjohtajana ja Pohjois-Kyproksen pääministerinä 2004-2005.


title: Mehmet Ali Talat

text: Talat syntyi Kyproksen pohjoisosassa sijaitsevassa Kyreniassa. Suoritettuaan toisen asteen opinnot Kyproksella, hän opiskeli Lähi-idän teknillisessä yliopistossa, Turkissa. Talat oli jo opiskeluaikanaan mukana poliittisessa toiminnassa.


title: Mehmet Ali Talat

text: Palattuaan Kyprokselle hän oli mukana turkkilaisten ammattiliittojen ja Kyproksen turkkilaisten opiskelijoiden liiton (KOGEF) perustamisessa. Talat osallistui Turkkilaisen republikaanipuolueen nuorisotoimintaan ja oli mukana lukuisissa valiokunnissa.


title: Mehmet Ali Talat

text: Talat toimi opetus- ja kulttuuriministerinä joulukuusta 1993. Myöhemmin hän toimi muun muassa varapääministerinä.


title: Mehmet Ali Talat

text: 14. tammikuuta 1996 Talat valittiin Turkkilaisen republikaanipuolueen puheenjohtajaksi. Joulukuussa 2003 hän muodosti presidentti Rauf Denktaşin käskystä hallituksen, kun virassa ollut pääministeri Derviş Eroğlu oli kykenemätön siihen.


title: Mehmet Ali Talat

text: Talat voitti presidentinvaalit helmikuussa 2005. Hän toimi pääministerinä presidenttiyden alkuun asti, jonka jälkeen uudeksi pääministeriksi tuli varapuheenjohtaja Ferdi Sabit Soyer.


title: Stella Adler

text: Stella Adler (10. helmikuuta 1901 New York – 21. joulukuuta 1992 Los Angeles) oli yhdysvaltalainen näyttelijä. Hänen vanhempansa Jacob ja Sara olivat etnisesti venäläisiä ja itsekin näyttelijöitä. Myös hänen sisaruksensa ja sisarpuolensa saavuttivat menestystä kyseisellä alalla.


title: Stella Adler

text: Adler tuli tunnetuksi omien Broadway-esiintymistensä lisäksi eräänä aikansa johtavista ilmaisutaidon opettajista - hän koulutti muiden muassa Marlon Brandoa. Hänellä on tähti Hollywood Walk of Famella.


title: Stella Adler

text: Adler oli kolmesti naimisissa ja eli 91-vuotiaaksi.


title: Sara Rue

text: Sara Rue (s. 26. tammikuuta 1979 New York, Yhdysvallat) on yhdysvaltalainen näyttelijä, joka on näytellyt useissa yhdysvaltalaisissa sarjoissa. Näitä ovat muun muassa "Teho-osasto", "Miehenpuolikkaat", "Chicagon lääkärit" ja "Will & Grace". Lisäksi hän on esiintynyt kauhuelokuvassa "Ring" vuonna 2002 ja romanttisessa komediassa "This Time Around".


title: Oliver Twist (vuoden 2005 elokuva)

text: Oliver Twist on Roman Polańskin ohjaama, vuonna 2005 valmistunut, elokuvasovitus Charles Dickensin samannimisestä romaanista. Elokuvan on käsikirjoittanut kirjailija Ronald Harwood ja nimiroolin esittää Barney Clark.


title: Oliver Twist (vuoden 2005 elokuva)

text: 50 miljoonan euron budjetista huolimatta elokuvassa oli mukana verrattain vähän tunnettuja näyttelijöitä, yhtä pääosaa näytellyttä Oscar-voittaja Ben Kingsleytä lukuun ottamatta. Pienissä rooleissa esiintyivät muun muassa Polańskin lapset Morgane (maanviljelijän tyttären roolissa) ja Elvis (poika jolla on vanne), jotka muutenkin olivat läsnä kuvauksissa.


title: Oliver Twist (vuoden 2005 elokuva)

text: "Helsingin Sanomien" Arto Pajukallion mukaan Polanski jättää hyödyntämättä Dickensin vakavat yhteiskunnalliset teemat ja on tehnyt elokuvasta sievän, romanttista tyyliä edustavan koko perheen elokuvan.


title: Franz Grillparzer

text: Franz Seraphicus Grillparzer (15. tammikuuta 1791 – 21. tammikuuta 1872) oli itävaltalainen dramaatikko ja runoilija.


title: Franz Grillparzer

text: Grillparzer syntyi Wienissä ja opiskeli lakia Wienin yliopistossa. Hän tuli tunnetuksi muiden muassa näytelmillään "Das goldene Vlies" (1819) ja "König Ottokars Glück und Ende" (1825).


title: Franz Grillparzer

text: Vielä 1830-luvulla Grillparzer jatkoi uraansa menestyksellä näytelmillä "Des Meeres und der Liebe Wellen" (1831), "Der Traum, ein Leben" (1834) ja "Tristia ex Ponto" (1835). Hän ei kuitenkaan vaivautunut kirjoittamaan enää paljoa sen jälkeen kun "Weh dem, der lügtin" ensiesitys 6. maaliskuuta 1838 jäi vaille suurempaa huomiota.


title: Franz Grillparzer

text: Grillparzer kuoli Wienissä täytettyään juuri 81 vuotta.


title: Franz Grillparzer

text: Suomeksi hänen näytelmistään on esitetty näitä:


title: Frank Bainimarama

text: Josaia Voreqe Bainimarama, joka tunnetaan myös nimellä Frank Bainimarama (s. 27. huhtikuuta 1954), on Fidžin pääministeri. Hän on entinen amiraali ja sotilasjohtaja, joka on ottanut maassa vallan kahdesti. Ensimmäisen kerran hän toimi presidenttinä toukokuusta heinäkuuhun 2000, sitten joulukuusta 2006 tammikuuhun 2007. Myöhemmin samassa kuussa hän ryhtyi jälleen pääministeriksi.


title: Frank Bainimarama

text: Kiuvassa Viti Levulla syntynyt Bainimarama on kastettu metodistiksi, mutta hän kävi katolista koulua. Hänen uransa laivastossa alkoi 1975, hänestä tuli kapteeni 1994 ja asevoimien komentaja 1998.


title: Frank Bainimarama

text: Fidžillä on ollut neljä vallankaappausta 19 vuoden aikana, ja useimmat ovat liittyneet intialaistaustaisen väestön tyytymättömyyteen. Kun liikemies George Speight otti intialaistaustaisen pääministerin Mahendra Chaudhryn panttivangiksi vuonna 2000, Bainimarama armeijoineen syrjäytti Speightin ja asetti valtaan siviilipääministeri Laisenia Qarasen. Vuonna 2006 Bainimarama syrjäytti Qarasen hallituksen syyttäen sitä korruptiosta ja etnisestä syrjinnästä.


title: Frank Bainimarama

text: Sotilaspääministerinä Bainimaramasta tuli suosittu varsinkin pääministerinä. Hän määräsi koulutuksen ilmaiseksi, paransi tieverkkoa ja säädätti 2013 uuden perustuslain, joka antaa intialaistaustaiselle väestölle tasavertaiset oikeudet muiden kansalaisten kanssa. Hän perusti uuden puolueen nimeltä Fiji First.


title: Frank Bainimarama

text: Ennen vuoden 2014 parlamenttivaaleja Bainimarama luopui sotilasvirastaan ja osallistui vaaleihin siviilinä. Hän voitti vaalit ja vannoi virkavalan siviilipääministerinä. Vaaleissa Bainimaraman puolue FijiFirst sai 32 paikkaa, Sosiaalidemokraattinen liberaalipuolue (Sodelpa) 15 paikkaa ja National Federation Party (NFP) kolme paikkaa.


title: 38 (luku)

text: 38 (kolmekymmentäkahdeksan) on luonnollinen luku, jota edeltää 37 ja seuraa 39.


title: 38 (luku)

text:
38 on ensimmäisen kolmen alkuluvun neliöiden summa:
38 = 2 + 3 + 5 = 4 + 9 + 25.


title: Ancylotherium

text: Ancylotherium hennigi oli mioseeni- ja plioseenikaudella elänyt kavioeläin. Laji eli 6,5–2 miljoonaa vuotta sitten Afrikassa. Lajin suvun nimi tulee kreikan kielestä ja tarkoittaa "koukkuselkäistä eläintä". "Ancylotheriumin" korkeus olkapäistä oli noin 2 metriä. Se oli myös korkea pitkien ja suorien etujalkojensa ansiosta. Takajalat olivat paljon lyhyemmät. "Ancylotherium" oli kasvinsyöjä ja lienee elänyt pieninä ryhminä Afrikan tasangoilla syöden pensaiden ja puiden lehtiä. Suuren kokonsa ansiosta aikuisella yksilöllä oli luultavasti vain vähän vihollisia. Se oli viimeisiä kalikoteerejä ja hävisi luultavasti siksi, ettei kyennyt kilpailemaan ravinnosta kehittyneempien kasvinsyöjien kanssa. "Ancylotheriumin" fossiileja on löydetty vain Etiopiasta, Keniasta ja Tansaniasta muun muassa Laetolin, Olduvain rotkon ja Omon alueelta.